---
title: "Θέσεις υποψ. βουλευτών ΟΙΚΟΛΟΓΩΝ ΠΡΑΣΙΝΩΝ Πιερίας και Λάρισας"
id: 213
date: 2009-09-24T18:27:49
section: "Ολυμπος"
category: "Αρθρογραφία"
published: true
---

# Θέσεις υποψ. βουλευτών ΟΙΚΟΛΟΓΩΝ ΠΡΑΣΙΝΩΝ Πιερίας και Λάρισας
Θέσεις υποψήφιων βουλευτών ΟΙΚΟΛΟΓΩΝ ΠΡΑΣΙΝΩΝ Νομών Πιερίας και Λάρισας Λάρισα 19/9/2009 Καλημέρα, σας στέλνω τις απαντήσεις στις ερωτήσεις σας. 1. Συμφωνούμε απόλυτα με το αίτημά σας για την επέκταση των ορίων του Εθνικού Δρυμού του Ολύμπου. Είναι και δικό μας αίτημα και θα το στηρίξουν οι βουλευτές μας και εγώ αν εκλεγώ. Θα στηρίξουμε επίσης το αίτημα για την άμεση (μέχρι την Άνοιξη 2010) έκδοση του Προεδρικού Διατάγματος που θα αναβαθμίζει και θα επεκτείνει το καθεστώς προστασίας του Ολύμπου. 2. Επίσημη θέση ειδικά για τον Όλυμπο το κόμμα δεν έχει, αλλά έχει θέσει ένα πλαίσιο για την καλύτερη προστασία όλων των περιοχών του δικτύου NATURA 2000. Το πλαίσιο αυτό που καλεί για ουσιαστική λειτουργία των Φορέων Διαχείρισης περιοχών όπως ο Όλυμπος και ουσιαστική προστασία, με το απαραίτητο μόνιμο προσωπικό και τη θεσμική θωράκιση καλύπτει ουσιαστικά και το ζήτημα του Ολύμπου. Ωστόσο, πάντα μπορούμε να γίνουμε πιο συγκεκριμένοι και πιο αναλυτικοί. Ευχαριστούμε και καλή δύναμη. Σιάκης Ελευθέριος Συντονιστής Οικολόγων Πράσινων Λάρισας
