---
title: "Η Εθελοντική Ομάδα Δράσης Ν. Πιερίας συγχαίρει τον Δήμο Κατερίνης"
id: 1669
date: 2017-06-04T13:34:37
section: "Ανακύκλωση"
category: "Κομποστοποίηση"
published: true
---

# Η Εθελοντική Ομάδα Δράσης Ν. Πιερίας συγχαίρει τον Δήμο Κατερίνης
Η Εθελοντική Ομάδα Δράσης Ν. Πιερίας συγχαίρει τον Δήμο Κατερίνης για την πρωτοβουλία οργάνωσης εκδηλώσεων για την κομποστοποίηση και την διαχείριση οργανικών απορριμμάτων με στόχο την δημιουργία οικολογικής συνείδησης των πολιτών. Ο Δήμος μας παράγει καθημερινά περίπου 100 τόνους σκουπίδια εκ των οποίων μόλις το 1/3 είναι πραγματικά απορρίμματα. Τα υπόλοιπα είναι χρήσιμα ανακυκλώσιμα υλικά τα οποία δυστυχώς δεν μάθαμε να τα ξεχωρίζουμε και να τα αξιοποιούμε. Η Εθελοντική Ομάδα Δράσης Ν. Πιερίας, εδώ και δέκα χρόνια τώρα, με δράσεις όπως το «Δίνω ζωή στα σκουπίδια μου», η χρήση της πάνινης τσάντας για τα καθημερινά ψώνια, η κομποστοποίηση, η ανακύκλωση, το τηγανέλαιο και ομιλίες σε δημοτικά σχολεία και νηπιαγωγεία της πόλη μας, προσπαθεί να ευαισθητοποιήσει τους πολίτες και ειδικά τα μικρά παιδιά, με στόχο την προστασία του Περιβάλλοντος. Χαιρετίζουμε την προσπάθεια αυτή και ελπίζουμε να έχει συνέχεια.
