---
title: "Ο Καπνικός Σταθμός στην ΕΡΤ3"
id: 1776
date: 2018-04-28T02:04:45
section: "Ειδήσεις"
category: "Τελευταία"
published: true
---

# Ο Καπνικός Σταθμός στην ΕΡΤ3
ΚΑΠΝΙΚΟΣ ΣΤΑΘΜΟΣ ΚΑΤΕΡΙΝΗΣ στο Αντιδραστήριο της ΕΡΤ3, τη Δευτέρα 30/4, στις 20.00. Στον Καπνικό Σταθμό Κατερίνης, εδώ και πάνω από πέντε χρόνια, κάτοικοι της Πιερίας έχουν δημιουργήσει έναν κόμβο αλληλεγγύης και πολιτισμού, με πολλές αυτοοργανωμένες δράσεις, που βασίζονται στον εθελοντισμό. Απευθείας διανομές προϊόντων χωρίς μεσάζοντες, κοινωνικό παντοπωλείο, ιατρείο και φαρμακείο, δανειστική βιβλιοθήκη, Χριστουγεννιάτικο Χωριό, Ανθοκομική έκθεση, θεατρική ομάδα, κοινωνικές και πολιτιστικές εκδηλώσεις, όπου οι επισκέπτες συνεισφέρουν με είδη για τις δομές αλληλεγγύης, συνθέτουν μια παλέτα δράσεων που στοχεύουν μεταξύ άλλων στην προστασία κρατικής περιουσίας και στην ανάδειξη της συλλογικής και αλληλέγγυας διάστασης της καθημερινότητας, μέσα από μια διαφορετική νοηματοδότηση της έννοιας του ενεργού πολίτη. Γι’ αυτό το λόγο ζητούν το κτιριακό συγκρότημα να τους παραχωρηθεί από το υπουργείο Αγροτικής Ανάπτυξης, για χρονικό διάστημα 25 ετών, προκειμένου να συνεχίσουν και να αναπτύξουν το πλαίσιο των δράσεών τους.
