---
title: "Επερώτηση στην Π.Κ.Μ. για τα βιομηχανικά απόβλητα στον Όλυμπο"
id: 841
date: 2012-08-16T08:23:50
section: "Ολυμπος"
category: "Βιομηχανικά απόβλητα"
published: true
---

# Επερώτηση στην Π.Κ.Μ. για τα βιομηχανικά απόβλητα στον Όλυμπο
ΕΠΕΡΩΤΗΣΗ από τον Περιφερειακό Σύμβουλο Κεντρικής Μακεδονίας Θεοδωρόπουλο Γεώργιο Θέμα: Αποκατάσταση λατομικού χώρου στη θέση «Γούρνες- Ξηροκάμπι» αγροκτήματος Λιτοχώρου Π.Ε. Πιερίας με στερεά απόβλητα της «TOSOH ΕΛΛΑΣ ΑΒΕ». Η Περιφερειακή Ενότητα Πιερίας και συγκεκριμένα η Διεύθυνση Περιβάλλοντος και Χωρικού Σχεδιασμού - Τμήμα Περιβάλλοντος και Υδροοικονομίας καθώς και η Διεύθυνση Ανάπτυξης- Τμήμα Χορήγησης Αδειών Ανάπτυξης Ενέργειας και Φυσικών Πόρων γνωμοδότησαν θετικά για το έργο «Αποκατάσταση λατομικού χώρου στη θέση «Γούρνες- Ξηροκάμπι» αγροκτήματος Λιτοχώρου Π.Ε Πιερίας με στερεά απόβλητα της «TOSOH ΕΛΛΑΣ ΑΒΕ». Με βάση τις δύο γνωμοδοτήσεις των Υπηρεσιών της Π.Ε Πιερίας γνωμοδότησε θετικά και η Επιτροπή Ανάπτυξης της Π.Κ.Μ. Επειδή τα στερεά απόβλητα που πρόκειται να εναποτεθούν στο λατομικό χώρο ελέγχονται για την επικινδυνότητα τους και επειδή υπάρχουν έντονες και εύλογες αντιδράσεις από τους πολίτες της Πιερίας ελέγχεστε για τα παρακάτω: Γιατί γνωμοδοτήσατε με βάση «τα αποτελέσματα των αναλύσεων που αναφέρονται από την εταιρία…», γεγονός που προκύπτει από το κεφάλαιο Γ της Εισήγησης της Διεύθυνσης Ανάπτυξης- Τμήμα Χορήγησης Αδειών Ανάπτυξης Ενέργειας και Φυσικών Πόρων, ενώ θα έπρεπε να γνωμοδοτήσετε με βάση αναλύσεις δειγμάτων που θα λαμβάνονταν παρουσία της αρμόδιας Δημόσιας Αρχής; Γιατί δεν ζητήσατε γνωμοδότηση της Διεύθυνσης Υδάτων της Περιφέρειας ώστε να αναζητηθεί τυχόν επίδραση του έργου στα υπόγεια ύδατα με δεδομένο ότι στην περιοχή υπάρχουν υδροφόροι ορίζοντες από τους οποίους υδροδοτούνται οικισμοί και αρδεύονται αγροτικές καλλιέργειες; Γιατί αγνοήσατε την αρνητική Εισήγηση της Διεύθυνσης Δασών Πιερίας; Γιατί δεν έγινε η αναγκαία δημοκρατική διαβούλευση με τους πολίτες της περιοχής με αποτέλεσμα να υπάρχουν εύλογες και δικαιολογημένες αντιδράσεις; Τι ενέργειες θα κάνετε σε αυτή την κατεύθυνση; Γιατί δεν έχουν γίνει οι απαραίτητες ενέργειες ώστε να εκπονηθεί ένα ολοκληρωμένο στρατηγικό σχέδιο για την διαχείριση στερεών -επικίνδυνων ή μη επικίνδυνων- βιομηχανικών αποβλήτων στην Περιφέρεια Κεντρικής Μακεδονίας ; Θεσσαλονίκη 9/8/2012 Θεοδωρόπουλος Γεώργιος Περιφερειακός Σύμβουλος Κεντρικής Μακεδονίας Επικεφαλής της Αριστερής Ριζοσπαστικής Ενότητας
