---
title: "Εκδήλωση λήξης του 11ου «Χαρίζω μια μέρα από το Καλοκαίρι μου στο Δάσος»"
id: 1807
date: 2018-09-05T04:59:52
section: "Μια μέρα για το δάσος"
category: "100 Tage"
published: true
---

# Εκδήλωση λήξης του 11ου «Χαρίζω μια μέρα από το Καλοκαίρι μου στο Δάσος»
Αγαπητοί συμπολίτες Η Εθελοντική Ομάδα Δράσης Νομού Πιερίας καλεί όλα τα μέλη της, τους φίλους της και τις οικογένειές τους να λάβουν μέρος στην εκδήλωση λήξης του «Χαρίζω μια μέρα από το Καλοκαίρι μου στο Δάσος 2018», η οποία θα πραγματοποιηθεί το Σάββατο 8 Σεπτεμβρίου 2018, ώρα 19:30 στον Καπνικό Σταθμό Κατερίνης. Θα συναντηθούμε για να δώσουμε την ευκαιρία στα παιδιά μας να παίξουν στην φιλόξενη αυλή του Καπνικού Σταθμού, να συζητήσουμε και να γνωριστούμε καλύτερα. Για τους μικρούς και μεγάλους μας καλεσμένους θα έχουμε ετοιμάσουμε λιχουδιές στον παραδοσιακό ξυλόφουρνο, ενώ μόλις σκοτεινιάσει θα προβληθεί φωτογραφικό υλικό σε γιγαντοοθόνη. Όσες/όσοι επιθυμούν μπορούν να προσφέρουν φρούτα και γλυκά για το επιδόρπιο. Στις 20:30 η εκπληκτική 20μελής "Κομπανία Όπως Παλιά" Νέου Κεραμιδίου θα μας προσφέρει ένα δίωρο λαϊκό πρόγραμμα με λαϊκά και ρεμπέτικα τραγούδια. Η είσοδος θα είναι ελεύθερη. Θα απονεμηθούν αναμνηστικά διπλώματα στα μικρά παιδιά των οικογενειών που συμμετείχαν στη φετινή δράση. Ετοιμαστείτε λοιπόν για μια όμορφη βραδιά στις 8 του Σεπτέμβρη. Χαιρόμαστε και ανυπομονούμε να τα πούμε από κοντά. Φιλικά Για την ομάδα Οι συντονίστριες και οι συντονιστές
