---
title: "Κάλεσμα για σύσταση Πανελλαδικού Δικτύου Παραγωγών «Χωρίς Μεσάζοντες»"
id: 1732
date: 2017-12-06T15:39:00
section: "Χωρίς μεσάζοντες"
category: "Ακανοινώσεις, Δελτία τύπου"
published: true
---

# Κάλεσμα για σύσταση Πανελλαδικού Δικτύου Παραγωγών «Χωρίς Μεσάζοντες»
Μία από τις αποφάσεις της 6ης Πανελλαδικής συνάντησης Πρωτοβουλιών «Χωρίς Μεσάζοντες» η οποία πραγματοποιήθηκε πριν ένα μήνα στην Κατερίνη με συμμετοχή πολιτών και παραγωγών από όλη την Ελλάδα, ήταν η σύσταση και η λειτουργία Πανελλαδικού Δικτύου Παραγωγών «Χωρίς Μεσάζοντες» με στόχο την ενίσχυση του κινήματος. Για τον λόγο αυτό καλούνται όλοι οι παραγωγοί που συνεργάζονται ή επιθυμούν να συνεργαστούν με τις πρωτοβουλίες πολιτών «Χωρίς Μεσάζοντες», να συμμετέχουν στη συνάντηση που θα πραγματοποιηθεί την Κυριακή 10 Δεκεμβρίου 2017, ώρα έναρξης 11:00 π.μ., στον Καπνικό Σταθμό Κατερίνης. Σκοπός της συνάντησης είναι η σύσταση μιας ομάδας επιλεγμένων μικροπαραγωγών, οι οποίοι θα παράγουν και θα διαθέτουν τα προϊόντα τους μετά από συνεννόηση με τις Πρωτοβουλίες Πολιτών «Χωρίς Μεσάζοντες» με απώτερο στόχο την ενίσχυση της τοπικής οικονομίας, τη διάσωση και διάδοση των ντόπιων ποικιλιών αλλά και την εξασφάλιση ποιοτικών προϊόντων σε λογικές τιμές, μακριά από συμπεριφορές που βασίζονται στο πρόσκαιρο κέρδος και την εκμετάλλευση. Οι παραγωγοί θα έχουν τη δυνατότητα να εκθέσουν δείγματα των προϊόντων τους και να συζητήσουν απευθείας με εκπροσώπους πρωτοβουλιών τουλάχιστον 8 πόλεων. Την Κυριακή 10 Δεκεμβρίου και ώρα 11:00 π.μ. στον Καπνικό Σταθμό Κατερίνης, δίπλα στο πάρκινγκ των δικαστηρίων Πρόγραμμα της συνάντησης 11:00 - 12:00 Προσέλευση, γνωριμία με τους παραγωγούς και δειγματισμός προϊόντων 12:00 - 12:30 Ενημέρωση για το θεσμικό πλαίσιο και για τις πρωτοβουλίες «Χωρίς Μεσάζοντες» 12:30 – 14:00 Κατάθεση απόψεων και πρότάσεων για την σύσταση του πανελλαδικού δικτύου παραγωγών 14:00 - 14:30 Διάλειμμα 14:30 - 16:00 Σύσταση δικτύου, οριστικοποίηση πλαισίου λειτουργίας, έκδοση συμφώνου συνεργασίας
