---
title: "Οι Πιεριείς είπαν και πάλι «Δεν πληρώνουμε»"
id: 564
date: 2011-02-20T22:26:59
section: "Διόδια"
category: "Δεν πληρώνουμε!"
published: true
---

# Οι Πιεριείς είπαν και πάλι «Δεν πληρώνουμε»
Δυναμική απάντηση στη (ν)τροπολογία που ψηφίστηκε στη βουλή μετατρέποντας τη μη πληρωμή διοδίων σε παράβαση του Κ.Ο.Κ., έδωσε σήμερα, 20 Φεβρουαρίου 2011, πλήθος Πιεριαίων ανοίγοντας για μια ακόμη φορά τα διόδια της Λεπτοκαρυάς. Οι διαμαρτυρόμενοι πολίτες σήκωσαν ακόμα μία φορά τις μπάρες, ενώ οι διερχόμενοι οδηγοί περνούσαν με ενθουσιασμό αντιλαμβανόμενοι ότι το κίνημα «Δεν πληρώνουμε» δεν υποχωρεί, παρά την προσπάθεια τρομοκράτησής του με την τροπολογία της ντροπής. Κατά τη διάρκεια της κινητοποίησης συγκροτήθηκε 7μελής ομάδα οργανωτικής υποστήριξης, όπως είχε αποφασιστεί κατά τη διάρκεια της πρόσφατης παμπιερικής σύσκεψης, ενώ συζητήθηκε και η πρόταση για νέα κατάληψη την Καθαρή Δευτέρα. Αξίζει να σημειωθεί η προσέλευση νέου κόσμου και η συμμετοχή οικογενειών με μικρά παιδιά.
