---
title: "Αφαιρούνται από τις συντονιστικές επιτροπές της ΕΟΔνΠ"
id: 1225
date: 2014-05-03T12:23:43
section: "Ειδήσεις"
category: "Τελευταία"
published: true
---

# Αφαιρούνται από τις συντονιστικές επιτροπές της ΕΟΔνΠ
Στον ιστότοπο «Ο τόπος μου» και συγκεκριμένα στην ενότητα «Ποιοι είμαστε» (07.06.2008) σχετικά με τις συντονιστικές επιτροπές αναφέρονται τα εξής: Όλες οι ομάδες ξεκινούν από ένα δημόσιο κάλεσμα/πρόταση προς όλους τους πολίτες, για συμμετοχή στην οργανωτική επιτροπή, δίνοντας ένα χρονικό περιθώριο έως 10 ημερών. Στις συντονιστικές επιτροπές δεν επιτρέπεται να συμμετέχουν πολίτες που αναπτύσσουν ενεργό δράση σε κομματικούς μηχανισμούς, πολιτευτές, δημοτικοί σύμβουλοι, συνδικαλιστές και πολιτικά πρόσωπα. Μέλη τα οποία απουσιάζουν επί τρεις συνεχόμενες φορές από τις συναντήσεις της ομάδας, θεωρείται πως δεν ενδιαφέρονται πλέον να συμμετάσχουν ενεργά και διαγράφονται. Οι ομάδες είναι αυτόνομες και λαμβάνουν τις αποφάσεις τους σύμφωνα με την πλειοψηφία των παρόντων. Κατά συνέπεια αφαιρούνται από τις συντονιστικές επιτροπές οι παρακάτω υποψήφιοι δημοτικοί, τοπικοί ή περιφερειακοί σύμβουλοι: Σοφία Ελευθεριάδου (Grito Rοck Festival- Όλυμπος, Αντιμέτωποι με τον ρατσισμό και την ξενοφοβία, Ηλεκτρονικός διαγωνισμός διηγήματος) Σταματία Μπέση (Χαρίζω μια μέρα από το Καλοκαίρι μου στο δάσος) Αναστάσιος Παπαναστασίου (Grito Rock Festival- Όλυμπος) Αθανάσιος Πετρόπουλος (Κοινωνικό παντοπωλείο, Χωρίς μεσάζοντες) Παναγιώτης Τριανταφυλλίδης (Χωρίς μεσάζοντες, Ηλεκτρονικός Διαγωνισμός Διηγήματος, Ανταλλακτική βιβλιοθήκη) Παραμένουν ωστόσο μέλη της ΕΟΔνΠιερίας και μπορούν πάντα να συμμετέχουν ενεργά στις δράσεις της.
