---
title: "Έκκληση για συμμετοχή στις εργασίες αποστολής ιατροφαρμακευτικού υλικού"
id: 1684
date: 2017-08-17T05:20:25
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Έκκληση για συμμετοχή στις εργασίες αποστολής ιατροφαρμακευτικού υλικού
Φίλες και φίλοι του Κοινωνικού Φαρμακείου, αγαπητοί συμπολίτες, Η Εθελοντική Ομάδα Δράσης Ν. Πιερίας κλήθηκε εκτάκτως να προσφέρει ιατροφαρμακευτικό υλικό σε κοινωνικές δομές των Αθηνών και της Θεσσαλονίκης. Το υλικό αυτό βρίσκεται επαρκώς στη διάθεση του φαρμακείου μας, η ομάδα απάντησε θετικά στο αίτημα που της τέθηκε όμως, η παράδοσή του πρέπει να πραγματοποιηθεί το αργότερο μέχρι το Σαββατοκύριακο. Αποφασίσαμε λοιπόν η συσκευασία των υλικών να γίνει αύριο Παρασκευή 18 Αυγούστου 2017, ώρα 18:00 στο Καπνικό Σταθμό και είμαστε σίγουροι πως δεν θα διαρκέσει περισσότερο από δύο ώρες. Σας παρακαλούμε πολύ να βοηθήσετε συμμετέχοντας στις εργασίες προετοιμασίας και αποστολής του ιατροφαρμακευτικού υλικού. Σας ευχαριστούμε που στηρίζετε το Κοινωνικό Φαρμακείο της πόλης μας Εθελοντική Ομάδα Δράσης Ν. Πιερίας & Γιατροί του Κόσμου
