---
title: "Σοβαρό περιστατικό φωτιάς στους πρόποδες του Ολύμπου."
id: 1104
date: 2013-08-02T12:22:29
section: "Μια μέρα για το δάσος"
category: "100 Tage"
published: true
---

# Σοβαρό περιστατικό φωτιάς στους πρόποδες του Ολύμπου.
Αντιμετωπίστηκε επιτυχώς από τους άνδρες της Πυροσβεστικής, χάρη στην άμεση πληροφόρηση που έλαβαν από τους εθελοντές του παρατηρητηρίου της Πλάκας Λιτοχώρου. Στηρίξτε την προσπάθεια εθελοντικής πυροπροστασίας του Ολύμπου και των Πιερίων! Δηλώστε συμμετοχή εδώ Χθες, Πέμπτη 1 Αυγούστου 2013, η ομάδα εθελοντών του παρατηρητηρίου της Πλάκας Λιτοχώρου ανέφερε σοβαρό περιστατικό φωτιάς στην Πυροσβεστική το οποίο χάρη στην άμεση επέμβαση της υπηρεσίας, αντιμετωπίστηκε χωρίς να επεκταθεί στο βουνό. Σύμφωνα με τις μαρτυρίες των εθελοντών Σαμαρά Νικολάου και Τζανής Λίτσας οι οποίοι κάλυπταν τις χθεσινές βάρδιες, οι φλόγες ήταν ορατές ακόμη και από τη θάλασσα. Αφού η φωτιά τέθηκε υπό πλήρη έλεγχο, άνδρες της Πυροσβεστικής Υπηρεσίας μετέβησαν στο παρατηρητήριο και έδωσαν συγχαρητήρια στους εθελοντές αναφέροντας, πως το περιστατικό αντιμετωπίστηκε επιτυχώς, χάρη στην άμεση πληροφόρηση που δέχτηκαν από το παρατηρητήριο της Πλάκας Λιτοχώρου. Εδώ και 6 χρόνια, από τα τρία παρατηρητήρια της Εθελοντικής Ομάδας Δράσης Ν. Πιερίας αναφέρονται στην Πυροσβεστική Υπηρεσία 20 έως και 30 περιστατικά φωτιάς, τα οποία χάρη στην άμεση επέμβαση των ανδρών της αντιμετωπίζονται έγκαιρα. Η Εθελοντική Ομάδα Δράσης Ν. Πιερίας καλεί τους πολίτες να στηρίξουν την προσπάθεια αυτή και να αφιερώσουν λίγο από το χρόνο των καλοκαιρινών διακοπών τους στην εθελοντική προστασία των δασών μας. Απομένουν συνολικά 16 ελεύθερες βάρδιες: Παρατηρητήριο 1. Νέοι Πόροι (Ανατολικός Όλυμπος = 12) 1. 30.08.2013 10:00-15:00 Παρασκευή 2. 02.09.2013 10:00-15:00 Δευτέρα 3. 02.09.2013 15:00-20:00 Δευτέρα 4. 03.09.2013 10:00-15:00 Τρίτη 5. 04.09.2013 10:00-15:00 Τετάρτη 6. 04.09.2013 15:00-20:00 Τετάρτη 7. 05.09.2013 10:00-15:00 Πέμπτη 8. 05.09.2013 15:00-20:00 Πέμπτη 9. 06.09.2013 10:00-15:00 Παρασκευή 10. 06.09.2013 15:00-20:00 Παρασκευή 11. 08.09.2013 10:00-15:00 Κυριακή 12. 08.09.2013 15:00-20:00 Κυριακή Παρατηρητήριο 2. Έλαφος Πιερίας (Β. Πιερία = 4) 1. 24.08.2013 15:00-20:00 Σάββατο 2. 25.08.2013 15:00-20:00 Κυριακή 3. 07.09.2013 15:00-20:00 Σάββατο 4. 08.09.2013 10:00-15:00 Κυριακή
