---
title: "Σας ευχαριστούμε θερμά!"
id: 981
date: 2013-01-25T17:28:05
section: "Χωρίς ενότητα"
category: "Σας ευχαριστούμε!"
published: true
---

# Σας ευχαριστούμε θερμά!
Την Κυριακή 23 Δεκεμβρίου 2012, με πρωτοβουλία της Εθελοντικής Ομάδας Δράσης Ν. Πιερίας, κλήθηκαν οι πολίτες της Πιερίας να προσφέρουν κουτιά γάλακτος μακράς διαρκείας για το «Κοινωνικό Παντοπωλείο» της ομάδας μας. Με τη βοήθεια του κόσμου στήθηκε το “Χριστουγεννιάτικο δέντρο από γάλατα” στην κεντρική Πλατεία Κατερίνης αποτελούμενο από 3.512 κουτιά. Κατά τη διάρκεια της εκδήλωσης προσφέρθηκαν γλυκίσματα και αρτοσκευάσματα τα οποία διατέθηκαν δωρεάν στην ομάδα μας από τα αρτοποιεία της πόλης μας: Αρτόκοσμος Άρτος Εφέσου Κατσαρός Μάνης Σίτος Οι Αφοι Κοκκινίδη , για την πολλοστή φορά, διέθεσαν αφιλοκερδώς μηχανήματα ήχου και φωτισμού για τη συγκεκριμένη εκδήλωση. Η Ποντιακή χορωδία Νέας Τραπεζούντας έκλεισε τη βραδιά με εορταστικά τραγούδια και ποντιακά κάλαντα. Εκατοντάδες πολίτες προσέφεραν, ότι μπορούσε ο καθένας, για να χτιστεί το «Χριστουγεννιάτικο δέντρο από γάλατα». Δεκάδες εθελόντριες και εθελοντές βοήθησαν για να πραγματοποιηθεί η όμορφη αυτή δράση στέλνοντας μήνυμα αλληλεγγύης και ενότητας. Τους ευχαριστούμε θερμά όλους, και την/τον κάθε μία/ένα ξεχωριστά, για την προσφορά τους.
