---
title: "Πρόταση συνεργασίας με την ΕΡΤ: Ποια είναι η άποψή σας;"
id: 1435
date: 2015-10-17T00:17:12
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις 2015"
published: true
---

# Πρόταση συνεργασίας με την ΕΡΤ: Ποια είναι η άποψή σας;
Φίλες και φίλοι της Εθελοντικής Ομάδας Δράσης Ν. Πιερίας, Διατυπώθηκε η πρόταση να γίνει χορηγός επικοινωνίας του «Χριστουγεννιάτικου Χωριού του Κόσμου 2015» η Ελληνική Ραδιοφωνία Τηλεόραση (ΕΡΤ). Η συνεργασία αυτή, εάν τελικά ευοδωθεί, δεν θα περιλαμβάνει χρηματικό όφελος για καμιά από τις δύο πλευρές. Αν τελικά εξασφαλιστεί η χορηγία, η δράση του Χριστουγεννιάτικου Χωριού του Κόσμου θα προβληθεί στα τρία κανάλια της κρατικής τηλεόρασης και σε 19 ραδιοφωνικούς σταθμούς. Επίσης, με την βοήθεια του δημιουργικού τμήματος της ΕΡΤ, θα ετοιμαστεί δωρεάν διαφημιστικό σποτ (εικόνα και ήχος) το οποίο θα προβληθεί στα δελτία ειδήσεων, σε ενημερωτικές εκπομπές και σε ειδικό αφιέρωμα. Ποια είναι η προσωπική σας άποψη για το παραπάνω θέμα; Βλέπετε θετικά μια τέτοια πρόταση συνεργασίας; Από τη μια θα προβληθούν οι δράσεις της ομάδας και η πόλη μας, από την άλλη όμως, με την αύξηση του αριθμού των επισκεπτών, θα προκύψει πρόσθετο βάρος εργασίας, το οποίο, ειδικά όσοι συμφωνούν με την πρόταση, πρέπει να είναι διατεθειμένοι να το μοιραστούν με τους ανθρώπους που θα αναλάβουν την υλοποίηση του Χριστουγεννιάτικου Χωριού. Με βάση τα παραπάνω, σας παρακαλούμε να καταθέσετε την άποψή σας εδώ
