---
title: "Πλατεία Δημαρχείου 09.05.2009"
id: 136
date: 2009-05-09T18:21:02
section: "Η πόλη μου"
category: "Νοιάζομαι για την πόλη μου"
published: true
---

# Πλατεία Δημαρχείου 09.05.2009
Πιστεύω πως σε έναν διαγωνισμό η παρακάτω φωτογραφία θα διεκδικούσε μία από τις πρώτες θέσεις. Ομως. επειδή εδώ και πολλά χρόνια τα θέματα αισθητικής σε αυτή την πόλη γράφονατι με πολύ μικρά γράμματα, δεν θα αναφερθώ στην ασχήμια της πινακίδας, ούτε στον τουρίστα που θα πρέπει να στραβώσει το κεφάλι του για να διαβάσει το "DIMARHIOU". Ο φίλος που έστειλε την φωτογραφία αναφέρεται στον τρόπο που στηρίζεται αυτή η πινακίδα και πως με έναν δυνατό αέρα μπορεί να πέσει στο κεφάλι κάποιου περαστικού και να το τραυματίσει. Κάτω από αυτή την αιωρούμενη ...λεπίδα διέρχονται καθημερινά εκατοντάδες ανυποψίαστοι πολίτες. Ο Γιώργος όμως την είδε! Την θέση δεν χρειάζεται να την σημειώσουμε στον χάρτη... Βρίσκεται ακριβώς απέναντι από την κεντρική είσοδο του Δημαρχείου και για να ακριβολογοούμε, όπως κάθεται κ. Δήμαρχος στο γραφείο του, στο δεξί του χέρι, ευθεία στο βάθος, απέναντι... Για να λέμε όμως και του στραβού δίκαιο, η ταμπέλα κρατιέται ...σε ένα καρφί.
