---
title: "Το φράγμα θα μπαζωθεί πάλι!"
id: 250
date: 2009-10-26T00:04:15
section: "Η πόλη μου"
category: "Νοιάζομαι για την πόλη μου"
published: true
---

# Το φράγμα θα μπαζωθεί πάλι!
Χθες και σήμερα η βροχή στα Πιέρια ήταν άνευ προηγουμένου! Τρία χρόνια μετά την πυρκαγιά είχε να βρέξει με τέτοια ένταση. Αυτό σημαίνει, σύμφωνα με τα γεγονότα του 2007, ότι το φράγμα θα μπαζωθεί πάλι από τα ξεπλύματα της Φτέρης, του μεταλείου χρωμίου και τις λάσπες από τον νεοκατασκευασμένο δρόμο, ο οποίος φτιάχτηκε από υλικά του πυθμένα του φράγματος, με αποτέλεσμα μέσα σε λίγους μήνες από την παράδοσή του, να κατέχει το παγκόσμιο ρεκόρ σε ..μπαλώματα! Χάλασε σε 40 σημεία σε μήκος μόνο 6 χιλιομέτρων. Τι θα μας πουν πάλι; Οτι η μόλυνση που θα ακολουθήσει θα είναι από την πυρκαγιά του 2007; Εάν έχω άδικο, ας δώσουν αν τολμούν το νερό του φράγματος για πόσιμο στη Β. Πιερία. Ας σταματήσουν να υποτιμούν τη νοημοσύνη μας και να μας κοροϊδεύουν. Να φανταστεί κανείς, πως με μια γεώτρηση από τις 32 της Βροντού λύνεται για πάντα το αρδευτικό πρόβλημα της Πιερίας. Θ.Κ.
