---
title: "Πρόσκληση ενδιαφέροντος"
id: 868
date: 2012-09-20T09:31:14
section: "Χωρίς μεσάζοντες"
category: "Ακανοινώσεις, Δελτία τύπου"
published: true
---

# Πρόσκληση ενδιαφέροντος
Ανοιχτή πρόσκληση ενδιαφέροντος προς τους ντόπιους παραγωγούς φασολιών, ρεβιθιών και πατάτας, απευθύνει η Εθελοντική Ομάδα Δράσης Ν. Πιερίας για την πραγματοποίηση των επόμενων δράσεων «Χωρίς Μεσάζοντες» στην πόλη της Κατερίνης. Η μεγάλη ανταπόκριση των πολιτών στις έντεκα διανομές που έχουν πραγματοποιηθεί από τον Φεβρουάριο του 2012 και μέχρι σήμερα, δίνει στους εθελοντές της Πιερίας την ώθηση να οργανώσουν νέες μαζικές διανομές για τους συνδημότες τους. «Παράλληλα με τη στήριξη των νοικοκυριών και την προμήθεια βασικών ειδών διατροφής, άριστης ποιότητας, σε χαμηλό κόστος, στόχος μας είναι η τόνωση της τοπικής οικονομίας και η ενίσχυση των ντόπιων παραγωγών. Για τον λόγο αυτό αναζητούμε γεωργούς από την Πιερία» , δηλώνουν τα μέλη της Εθελοντικής Ομάδα Δράσης Ν. Πιερίας. Οι ενδιαφερόμενοι παραγωγοί από όλη την Πιερία καλούνται από σήμερα έως και τις 5 Οκτωβρίου 2012 να υποβάλλουν τις προσφορές τους στις οποίες θα πρέπει να αναφέρονται τα εξής στοιχεία: τα ποιοτικά χαρακτηριστικά των προϊόντων η τιμή ανά κιλό η παρεχόμενη συσκευασία των προϊόντων η διαθέσιμη ποσότητα και τηλέφωνο επικοινωνίας Οι προσφορές μπορούν να αποστέλλονται με email στη διεύθυνση info@otoposmou.com
