---
title: "45 ερωτήματα πολιτών προς τους υποψήφιους δημάρχους Κατερίνης"
id: 1230
date: 2014-05-06T15:48:48
section: "Ειδήσεις"
category: "Τελευταία"
published: true
---

# 45 ερωτήματα πολιτών προς τους υποψήφιους δημάρχους Κατερίνης
Η Εθελοντική Ομάδα Δράσης Ν. Πιερίας καλεί όλες τις δημότισσες και τους δημότες να συμμετέχουν στην εκδήλωση αυτή, δίνοντας την ευκαιρία σε πολίτες και υποψηφίους να συζητήσουν θέματα τα οποία ίσως δεν περιλαμβάνονται στα προγράμματα των δημοτικών συνδυασμών. Τη Κυριακή το απόγευμα, 4 Μαΐου 2014, παραδόθηκαν από την Εθελοντική Ομάδα Δράσης Ν. Πιερίας και οι προσωπικές προσκλήσεις στους 4 υποψηφίους δημάρχους Κατερίνης για τη δημόσια συζήτηση που έχει προγραμματιστεί την Τετάρτη, 7 Μαΐου 2014, ώρα 20:00, στην αυλή του Καπνικού Σταθμού Κατερίνης. Ήδη έχουν συγκεντρωθεί 45 ερωτήματα που έχουν αποσταλεί από πολίτες μέσω διαδικτύου και αναμένεται να διεξαχθεί μια ενδιαφέρουσα συζήτηση σχετικά με τα προβλήματα που αντιμετωπίζει η πόλη και τα χωριά του Δήμου μας. Πρόκειται για μια διαδικασία την οποία παρακινούν οι ίδιοι οι πολίτες συμμετέχοντας ενεργά στην εκλογική διαδικασία και στον ζωντανό δημόσιο διάλογο, προτού φθάσουν στην κάλπη. Η Εθελοντική Ομάδα Δράσης Ν. Πιερίας καλεί όλες τις δημότισσες και τους δημότες να συμμετέχουν στην εκδήλωση αυτή, δίνοντας την ευκαιρία σε πολίτες και υποψηφίους να συζητήσουν θέματα τα οποία ίσως δεν περιλαμβάνονται στα προγράμματα των δημοτικών συνδυασμών.
