---
title: "Ομαδική προσφυγή στον Εισαγγελέα για τον ΧΥΤΑ Κατερίνης"
id: 492
date: 2010-10-26T15:53:30
section: "ΘΕΛΩ ΝΑ ΞΕΡΩ"
category: "ΧΥΤΑ Κατερίνης"
published: true
---

# Ομαδική προσφυγή στον Εισαγγελέα για τον ΧΥΤΑ Κατερίνης
Επικίνδυνα τοξικά υγρά τα οποία διαρρέουν ανεξέλεγκτα από τις δεξαμενές του ΧΥΤΑ Κατερίνης Σήμερα, Τρίτη 26 Οκτωβρίου 2010, στις 10:00 το πρωί, μέλη της Εθελοντικής Ομάδας Δράσης Ν. Πιερίας κατέθεσαν μηνυτήρια αναφορά στον Εισαγγελέα Κατερίνης σχετικά με τα επικίνδυνα τοξικά υγρά τα οποία διαρρέουν ανεξέλεγκτα από τις δεξαμενές του ΧΥΤΑ Κατερίνης. Πρόκειται για ένα στυγνό έγκλημα το οποίο διαπράττεται κατ΄ εξακολούθηση από την διεύθυνση της ΔΕΥΑΚ Κατερίνης, αφού ρύπανση έχει αναφερθεί πολλές φορές στο παρελθόν από κατοίκους της περιοχής και περιβαλλοντικές οργανώσεις, χωρίς όμως να ληφθούν τα απαραίτητα μέτρα. Στις εγκαταστάσεις του ΧΥΤΑ Κατερίνης περιλαμβάνονται δύο δεξαμενές συγκέντρωσης υγρών λυμάτων, η οποίες εδώ και μέρες βρίσκονται σε κατάσταση πλήρους κορεσμού με συνέπεια τα τοξικά στραγγίδια να καταλήγουν στο παρακείμενο ρέμα και από εκεί στη θάλασσα. Τα στραγγίδια από τη χωματερή, εκτός από το υψηλό οργανικό και μικροβιακό φορτίο, περιέχουν και τοξικά βαρέα μέταλλα τα οποία επιβαρύνουν την ευαίσθητη περιοχή, με κίνδυνο να περάσουν στην τροφική αλυσίδα. Διαβάστε το κείμενο της μηνυτήριας αναφοράς της ομάδας εδώ.
