---
title: "«Χωρίς Μεσάζοντες»: εξαιρετικά παρθένο ελαιόλαδο"
id: 1651
date: 2016-09-16T16:45:53
section: "Χωρίς μεσάζοντες"
category: "Ελαιόλαδο"
published: true
---

# «Χωρίς Μεσάζοντες»: εξαιρετικά παρθένο ελαιόλαδο
Το Σάββατο, 1 Απριλίου 2017, στο πάρκινγκ των δικαστηρίων, στην Οδό Φλέμινγκ, θα πραγματοποιηθεί η 67η διανομή «Χωρίς Μεσάζοντες» από την Εθελοντική Ομάδα Δράσης Ν. Πιερίας. Ο Αγροτικός Ελαιουργικός Συνεταιρισμός Ν. Μεσσηνίας θα διαθέσει εξαιρετικά παρθένο ελαιόλαδο, το οποίο ελέγχθηκε σε βιοχημικό εργαστήριο και τα αποτελέσματα έδειξαν πως πρόκειται κορυφαίας ποιότητας ελαιόλαδο (οξύτητας 0,41) το οποίο θα πωλείται προς 22€ το μεταλλικό δοχείο των 5 λίτρων. Ο Συνεταιρισμός έχει καταθέσει δείγματα του προϊόντος του τα οποία εξετάστηκαν στο χημικό-οινολογικό εργαστήριο AGROLAB στην Αθήνα. Το προϊόν δεν παρουσιάζει υπολείμματα φυτοφαρμάκων και είναι οξύτητας 0,41. Η προέλευση του είναι ελληνική και αυτό πιστοποιείται από τα παραστατικά αγοράς του από Έλληνες παραγωγούς της ευρύτερης περιοχής της Μεσσηνίας. Οι εγκαταστάσεις συσκευασίας του προμηθευτή πληρούν όλες τις ευρωπαϊκές προδιαγραφές και οι όροι πώλησης του προϊόντος έχουν υπογραφεί και έχουν κατατεθεί στον νομικό σύμβουλο της ΕΟΔνΠ. Μετά από έρευνα της ομάδας μας σε σούπερ μάρκετ της Κατερίνης, η αντίστοιχη ποιότητα ελαιολάδου (εξαιρετικά παρθένο οξύτητας μέχρι και 0,6!) πωλείται μεταξύ 27 και 35€ το 5λιτρο. Τα έγγραφα της διανομής: Οι όροι πώλησης Προσδιορισμός Υπολειμμάτων Φυτοφαρμάκων - Determination of Pesticide Residues Χημικές Αναλύσεις - Chemical Analysis
