---
title: "Αποτελέσματα της διαδικτυακής ψηφοφορίας"
id: 1152
date: 2013-11-17T18:04:36
section: "Ειδήσεις"
category: "Τελευταία"
published: true
---

# Αποτελέσματα της διαδικτυακής ψηφοφορίας
Κάντε κλικ εδώ για να δείτε τα αποτελέσματα της ψηφοφορίας η οποία ολοκληρώθηκε την Κυριακή 24.11.2013 ώρα 24:00. Γιατί αυτή η ψηφοφορία; Πριν δύο χρόνια, στα πλαίσια των δράσεων μας ενάντια στο χαράτσι της ΔΕΗ, εκατοντάδες συμπολίτες μας κατέβαλαν από ένα ή δύο Ευρώ για να καλυφθούν τα έξοδα των δικαστικών επιμελητών, οι οποίοι κοινοποιούσαν εξώδικες επιστολές των νομικών της ομάδας μας, στα κεντρικά γραφεία της ΔΕΗ στην Αθήνα. Από τότε, παραμένουν ανεκμετάλλευτα, περίπου 1.600 Ευρώ, τα οποία δεν πρόκειται να χρησιμοποιηθούν άμεσα για τις ανάγκες της δράσης «Κόντρα στο ρεύμα». Στην τελευταία Λαϊκή Συνέλευση, στις 4 Νοεμβρίου 2013, προτάθηκε, τα χρήματα αυτά να διατεθούν για την κάλυψη των αναγκών του «Κοινωνικού Ιατρείου Κατερίνης». Η Λαϊκή Συνέλευση αποφάσισε, να τεθεί σε όλα τα μέλη της Εθελοντικής Ομάδας Δράσης Ν. Πιερίας το παρακάτω ερώτημα και τα μέλη, μέσα από μια ονομαστική διαδικτυακή ψηφοφορία, να αποφασίσουν τι πρέπει να γίνει. Συμφωνείτε με την πρόταση, το ποσό των 1600€ το οποίο συνεχίζει να παραμένει ανεκμετάλλευτο εδώ για 1,5 χρόνο, να διατεθεί για την κάλυψη των αναγκών του Κοινωνικού Φαρμακείου/Ιατρείου Κατερίνης;
