---
title: "Συγκέντρωση τροφίμων το Μ. Σάββατο"
id: 1220
date: 2014-04-16T23:13:47
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Συγκέντρωση τροφίμων το Μ. Σάββατο
Αγαπητοί συμπολίτες Το «Κοινωνικό Παντοπωλείο» της Εθελοντικής Ομάδας Δράσης Ν. Πιερίας λειτουργεί εδώ και 30 μήνες υποστηρίζοντας ανελλιπώς 104 οικογένειες στις οποίες αντιστοιχούν 485 πολίτες, μεταξύ αυτών 145 ανήλικα παιδιά, μονογενεϊκές οικογένειες, χρόνιοι ασθενείς και άνεργοι. Κάθε μέλος των οικογενειών αυτών παραλαμβάνει σε μηνιαία βάση 6 κιλά ξηρά τροφή (όσπρια, ζυμαρικά, αλεύρι, λάδι, γάλα, παιδικές τροφές) ενώ από τον περασμένο Δεκέμβριο, σε άλλες 206 οικογένειες παρέχεται δωρεάν ιατροφαρμακευτική περίθαλψη από το Κοινωνικό Ιατρείο & Φαρμακείο «Αλέκος Φτίκας» της Εθελοντικής Ομάδας Δράσης Ν. Πιερίας. Οι άνθρωποι αυτοί χρειάζονται τη βοήθειά μας! Σας καλούμε να στηρίξετε την προσπάθεια συγκέντρωσης τροφίμων του Μ. Σαββάτου.
