---
title: "Διερωτώμαι από που πηγάζει τόσος εγωισμός,"
id: 286
date: 2010-01-06T22:18:36
section: "Ολυμπος"
category: "Heliskiing"
published: true
---

# Διερωτώμαι από που πηγάζει τόσος εγωισμός,
Αγαπητοί φίλες και φίλοι, Έχετε απόλυτο δίκιο και συγχαρητήρια για τη δράση σας την οποία υποστηρίζω κι εγώ. Το ίδιο πρόβλημα ηχορύπανσης και ενόχλησης με τη δημιουργία στρες αισθάνομαι τα καλοκαίρια στην παραλία όταν διάφοροι τρελαμένοι γυρνάνε γύρω - γύρω με τα Jet-ski, δικά τους ή νοικιασμένα. Ακόμη και στα εγκαταλελειμμένα νταμάρια της Πεντέλης όπου κάποτε βρίσκαμε ησυχία και απομόνωση από τη ζωή της πόλης, ακόμη και σε αυτό το σεληνιακό τοπίο πλέον έχουν ξεχυθεί μηχανόβιοι που κάνουν κάθε λογής ακροβατικά για να ξεδώσουν το δικό τους άγχος, φυσικά με τεράστιο θόρυβο και ενόχληση άλλων εκδρομέων και των ζώων, που όσο και αν ακούγεται παράξενο υπάρχουν ακόμα, λαγοί, αλεπούδες, πέρδικες κλπ. Διερωτώμαι από που πηγάζει τόσος εγωισμός, έλλειψη σεβασμού για το περιβάλλον και για τους συνανθρώπους. Πως μπορεί να συζητήσει κανείς το ζήτημα αυτό, με ποιόν, πως αντιμετωπίζεται ειρηνικά; Αν έχετε κάποια ιδέα ή στρατηγική προώθησης τέτοιων θεμάτων πρόθυμα να υποστηρίξω κι εγώ την προσπάθεια. Φιλικά, και με ευχές για το νέο έτος 2010, Β.Β. (Sa 26.12.2009 21:36)
