---
title: "ΧΑΡΙΖΩ ΜΙΑ ΜΕΡΑ από το Καλοκαίρι μου στο ΔΑΣΟΣ 2016"
id: 1556
date: 2016-06-19T05:27:20
section: "Μια μέρα για το δάσος"
category: "100 Tage"
published: true
---

# ΧΑΡΙΖΩ ΜΙΑ ΜΕΡΑ από το Καλοκαίρι μου στο ΔΑΣΟΣ 2016
Η πρώτη μας συνάντηση, την Πέμπτη 23 Ιουνίου 2016, στις 20:30 στον Καπνικό Σταθμό Κατερίνης. Αγαπητοί συμπολίτες, φίλες και φίλοι της Εθελοντικής Ομάδας Δράσης Ν. Πιερίας Φέτος, για 9η συνεχόμενη χρονιά, η ομάδα μας οργανώνει την αγαπημένη δράση όλων των Πιεριέων «Χαρίζω μια μέρα από το καλοκαίρι μου στο δάσος 2016». Κάθε χρόνο, οι εθελόντριες και οι εθελοντές που συμμετέχουν στη δράση, περισσότερες από 300 οικογένειες από την ευρύτερη περιοχή της Πιερίας αλλά και από άλλες πόλεις της Ελλάδας, όπως η Λάρισα, η Θεσσαλονίκη, ο Βόλος κλπ., δηλώνουν στην Πυροσβεστική Υπηρεσία περισσότερα από 30 περιστατικά φωτιάς, τα οποία αντιμετωπίζονται όλα έγκαιρα. Την Πέμπτη 23 Ιουνίου 2016, στις 20:30, θα πραγματοποιηθεί η πρώτη συνάντηση όλων των ενδιαφερομένων στον Καπνικό Σταθμό Κατερίνης, όπου άνδρες της Πυροσβεστικής Υπηρεσίας, οι συντονίστριες και οι συντονιστές του προγράμματος, θα δώσουν τις τελευταίες οδηγίες πριν την έναρξη της φετινής περιόδου. Παρακαλούνται, όλες/όλοι όσοι ενδιαφέρονται να συμμετάσχουν ως συντονίστριες/συντονιστές στο φετινό «Χαρίζω μια μέρα από το καλοκαίρι μου στο δάσος 2016» να παραβρεθούν στη συγκέντρωση της Πέμπτης. Ας προσπαθήσουμε να κρατήσουμε τον εφιάλτη της φωτιάς μακριά από τον τόπο μας!
