---
title: "Διόδια: Η Πιερία έτοιμη να παλέψει και πάλι!"
id: 470
date: 2010-09-29T12:38:13
section: "Διόδια"
category: "Δεν πληρώνουμε!"
published: true
---

# Διόδια: Η Πιερία έτοιμη να παλέψει και πάλι!
Σε περίπτωση έκτακτων κινητοποιήσεων: Σύστημα άμεσης ειδοποίησης των πολιτών με SMS Φίλες και φίλοι της Εθελοντικής Ομάδας Δράσης Ν. Πιερίας, αγαπητοί συμπολίτες, Το θέμα των διοδίων χτυπά και πάλι την πόρτα της Πιερίας! Την περασμένη Δευτέρα η Αυτοκινητόδρομος Αιγαίου Α.Ε. προσπάθησε να ξεκινήσει τις εργασίες για την κατασκευή παράπλευρων σταθμών διοδίων στην έξοδο της Λεπτοκαρυάς. Οι εξοργισμένοι πολίτες της νότιας Πιερίας κατάφεραν να τους εμποδίσουν και η εταιρεία, όπως έγραψε και η τοπική εφημερίδα, «Έφαγε STOP». Αυτή ήταν μόνο η αρχή. Την τακτική του αιφνιδιασμού τη γνωρίζουμε! Η εταιρεία θα συνεχίσει, με τον ίδιο τρόπο, τις προσπάθειες κατασκευής αλλά και εμείς θα αντισταθούμε! Η Επιτροπή Αγώνα, με τη βοήθεια της Εθελοντικής Ομάδας Δράσης Ν. Πιερίας έχει οργανώσει ένα σύστημα άμεσης ειδοποίησης των πολιτών, με SMS, σε περίπτωση έκτακτων κινητοποιήσεων. Όσοι από εσάς θέλετε να συμμετέχετε ενεργά σε αυτές τις κινητοποιήσεις, μπορείτε να καταχωρήσετε τον αριθμό του κινητού σας τηλεφώνου εδώ . Σε περίπτωση έκτακτης κινητοποίησης θα ενημερωθείτε με SMS. Εθελοντική Ομάδα Δράσης Ν. Πιερίας
