---
title: "Το «Χαριστικό παζάρι» δεν είναι φιλανθρωπία, είναι μορφή κοινωνικής αντίστασης."
id: 645
date: 2011-09-14T08:36:00
section: "Χαριστικό Παζάρι"
category: "Χαριστικό Παζάρι 2011"
published: true
---

# Το «Χαριστικό παζάρι» δεν είναι φιλανθρωπία, είναι μορφή κοινωνικής αντίστασης.
Το «Χαριστικό παζάρι» δεν είναι φιλανθρωπία, είναι έκφραση αλληλεγγύης, σε όσους και όσες βρίσκονται σε ανάγκη από τη συνεχιζόμενη οικονομική κρίση, είναι μια προσπάθεια για τη διαμόρφωση μιας εναλλακτικής μορφής οικονομικής ζωής και συνάμα μια προσπάθεια αμφισβήτησης και ακύρωσης στην πράξη της έννοιας του καταναλωτισμού, όπως αυτή έχει διογκωθεί και παραμορφωθεί από τα διαφημιστικά πρότυπα της εποχής. Αντί να φυλάμε σε ντουλάπες και αποθήκες πράγματα που δε χρησιμοποιούμε πια, μπορούμε να τα ανταλλάξουμε με κάτι άλλο, να τα χαρίσουμε σε κάποιον που τα χρειάζεται, να τα βοηθήσουμε να επαναχρησιμοποιηθούν, να διανύσουν έναν δεύτερο κύκλο ζωής στα χέρια ενός άλλου, αντί να τα φάει ο σκόρος στον πάτο μιας κούτας, ή να καταλήξουν στα σκουπίδια. Η επαναχρησιμοποίηση δεν είναι άμυνα ή μειονέκτημα, είναι πρόταση και στόχος. Φέρτε παιχνίδια, ρούχα, βιβλία, cd, και ότι άλλο δεν χρησιμοποιείτε και πάρτε ότι σας είναι χρήσιμο! Το Σάββατο 17 Σεπτεμβρίου 2011, 10:00 – 14:00 στην κεντρική Πλατεία Κατερίνης. Θερμή παράκληση: Μια τέτοια δράση χρειάζεται «χέρια». Παρακαλούμε, όσες και όσοι επιθυμούν να βοηθήσουν στην οργάνωση της εκδήλωσης να βρίσκονται στην πλατεία στις 9:45.
