---
title: "Πέλεκας Tour II την Ανοιξη!"
id: 266
date: 2009-12-08T00:27:34
section: "Ποδήλατο"
category: "Ποδηλατώ για την πόλη μου"
published: true
---

# Πέλεκας Tour II την Ανοιξη!
Περισσότεροι από 250 ποδηλάτες διέσχισαν πριν λίγες μέρες τους δρόμους της Κατερίνης, διεκδικώντας το δικό τους ζωτικό χώρο στην πόλη. Το περασμένο Σαββατοκύριακο οι διοργανωτές της πορείας συναντήθηκαν και συζήτησαν σχετικά με την πρόσφατη κοινή τους δράση, η οποία όπως φαίνεται θα έχει συνέχεια. Οι εκπρόσωποι των φορέων εισέπραξαν μόνο θετικά σχόλια από του συμπολίτες μας που συμμετείχαν στην ποδηλατοπορεία και είναι πλέον επιθυμία όλων, η δράση αυτή να επαναληφθεί σύντομα. Στη συνάντηση συζητήθηκαν οι πιθανές ημερομηνίες επανάληψης, η επιλογή της διαδρομής αλλά και ο τρόπος οργάνωσης της επόμενης πορείας, η οποία σύμφωνα με τις εκτιμήσεις των των φορέων θα έχει διπλάσια συμμετοχή. Υπολογίζεται πως η επόμενη ημερομηνία διεξαγωγής, αυτή τη φορά με μεγαλύτερη και δυναμική συμμετοχή, φορέων, συλλόγων και πολιτών, θα πραγματοποιηθεί την Ανοιξη, λίγο πριν το Πάσχα. Οι διοργανωτές της ποδηλατοπορείας ευχαριστούν θερμά τη Διεύθυνση Τροχαίας Κατερίνης για τη σημαντική βοήθεια που προσέφερε στη διεξαγωγή της πορείας, παρέχονατς τη μέγιστη δυνατή ασφάλεια και προστασία σε μικρούς και μεγάλους. Ραντεβού λοιπόν την Ανοιξη! Οι φορείς
