---
title: "Δωρεά προς τους Γιατρούς του Κόσμου"
id: 1633
date: 2017-01-19T15:36:39
section: "ΧΡΙΣΤΟΥΓΕΝΝΙΑΤΙΚΟ ΧΩΡΙΟ"
category: "Ανακοινώσεις και δελτία τύπου"
published: true
---

# Δωρεά προς τους Γιατρούς του Κόσμου
Την Παρασκευή 6 Ιανουαρίου 2017 πραγματοποιήθηκε στον Καπνικό Σταθμό Κατερίνης γενικός απολογισμός και συζήτηση σχετικά με τη λειτουργία του Χριστουγεννιάτικου Χωριού του Κόσμου. Κατά τη διάρκεια της συνέλευσης συγκροτήθηκε τριμελής επιτροπή από τα μέλη της ομάδας Θεόδωρο Δημητριάδη, Κατερίνα Δραγασιά και Σοφία Ελευθεριάδου, οι οποίοι καταμέτρησαν τα χρήματα που πρόσφεραν ως δωρεές προς τους Γιατρούς του Κόσμου οι επισκέπτες του Χριστουγεννιάτικου Χωριού από τις 10 ως τις 30 Δεκεμβρίου. Το ποσό που συγκεντρώθηκε είναι 1.892,25 ευρώ και κατατέθηκε ως δωρεά την Τετάρτη 18 Ιανουαρίου σε τραπεζικό λογαριασμό των Γιατρών του Κόσμου. Η Εθελοντική Ομάδα Δράσης ν. Πιερίας και οι Γιατροί του Κόσμου ευχαριστούν τους επισκέπτες του Χριστουγεννιάτικου Χωριού για την προσφορά τους και εύχονται υγεία και ευτυχία για όλον τον κόσμο με ειρήνη.
