---
title: "Δεν θα στείλουμε τα παιδιά μας στο σχολείο!"
id: 661
date: 2011-10-17T22:24:31
section: "Σκέψου"
category: "Σκέψου ανακοινώσεις και δελτία τύπου"
published: true
---

# Δεν θα στείλουμε τα παιδιά μας στο σχολείο!
Εμείς, μια ομάδα πολιτών από την Κατερίνη, γονείς και μέλη της Εθελοντικής Ομάδας Δράσης Ν. Πιερίας, την Τετάρτη 19 Οκτωβρίου 2011, δεν θα πάμε στις δουλειές μας. Θα στηρίξουμε τις απεργιακές κινητοποιήσεις που θα πραγματοποιηθούν σε ολόκληρη τη χώρα! Ούτε θα στείλουμε τα παιδιά μας στο σχολείο! Στις 10:30 το πρωί, θα συναντηθούμε με τις οικογένειές μας στην κεντρική πλατεία Κατερίνης και θα φωνάξουμε, μαζί με τους άλλους απεργούς , το δικό μας ΟΧΙ, κρατώντας μια μεγάλη μαύρη σημαία! Τη μαύρη σημαία του «Νέου σχολείου» της φωτοτυπίας και της αμάθειας. Όλοι στους δρόμους! Όλοι στον αγώνα και στα συλλαλητήρια! Γιατί έχουμε την υποχρέωση να μείνουμε όρθιοι. Όρθιοι στην υποχρέωση απέναντι στη νεολαία και στα παιδιά μας.
