---
title: "Γιατί η φτώχεια θέλει καλοπέραση!"
id: 1240
date: 2014-05-18T12:54:06
section: "Ειδήσεις"
category: "Τελευταία"
published: true
---

# Γιατί η φτώχεια θέλει καλοπέραση!
Την Παρασκευή 23.05.2014 ο υδράργυρος θα έχει σκαρφαλώσει πάνω από τους 30 βαθμούς και επιτέλους θα βγάλουμε «τραπεζάκια έξω». Σας προσκαλούμε να περάσουμε μαζί μια όμορφη μαγιάτικη μουσική βραδιά, τραγουδώντας και διασκεδάζοντας στην αυλή του Καπνικού Σταθμού Κατερίνης. Για τη μουσική έχει φροντίσει η εκλεκτή ομάδα του Δημήτρη Καραμούζα. Τους μεζέδες και το κρασί αναλαμβάνει να τα οργανώσει η ομάδα. Τα έξοδα θα είναι ρεφενέ, και όπως πάντα, αντί εισόδου, τρόφιμα για το «Κοινωνικό Παντοπωλείο». Φέτος θα προβληθούν 5 ντοκιμαντέρ στην αυλή του Καπνικού Σταθμού, ενώ έχουν προγραμματιστεί δύο θεατρικές παραστάσεις και δύο συναυλίες. Το αναλυτικό πρόγραμμα θα αναρτηθεί εντός των επόμενων ημερών. Σας παρακαλούμε να αναρτήσετε τον σύνδεσμο στα κοινωνικά δίκτυα.
