---
title: "Τρία φορητά φαρμακεία για την Πυροσβεστική Υπηρεσία του Ν. Πιερίας"
id: 1558
date: 2016-07-01T18:20:45
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: true
---

# Τρία φορητά φαρμακεία για την Πυροσβεστική Υπηρεσία του Ν. Πιερίας
Στις αρχές της εβδομάδας, στον Καπνικό Σταθμό Κατερίνης, παραδόθηκε από την Εθελοντική Ομάδα Δράσης Ν. Πιερίας (ΕΟΔνΠ) μεγάλη ποσότητα ιατροφαρμακευτικού υλικού στην Πυροσβεστική Υπηρεσία του Νομού Πιερίας, με σκοπό την οργάνωση τριών φορητών φαρμακείων. Τα υλικά παρέλαβε εκ μέρους του Πυροσβεστικού Σώματος ο Επιπυραγός κ. Αναστάσιος Καρατζάς, Διοικητικής Πυροσβεστικής Υπηρεσίας Λιτοχώρου. Η μικρή αυτή προσφορά θα εξοπλίσει με τα απαραίτητα υλικά, ειδικά τις ομάδες που επιχειρούν στον Όλυμπο σε περιπτώσεις διάσωσης ορειβατών. Τα υλικά παραδόθηκαν εις τριπλούν, έτσι ώστε να διατεθεί από ένα πλήρες φορητό φαρμακείο και στους τρεις σταθμούς του νομού Πιερίας (Κατερίνης, Λιτοχώρου και πυροσβεστικό κλιμάκιο Κολινδρού). Δυστυχώς, ακόμη και υπηρεσίες, όπως αυτή της Πυροσβεστικής, έχουν πληγεί από τις πολιτικές των μνημονίων, των περικοπών και της λιτότητας με αποτέλεσμα να στερούνται βασικά εφόδια, όπως φάρμακα και ιατρικό υλικό, απαραίτητα στις επιχειρήσεις διάσωσης στις ορεινές περιοχές του νομού μας. Η Πυροσβεστική Υπηρεσία του Ν. Πιερίας επιχειρεί 15 έως 20 φορές κάθε χρόνο στον Όλυμπο για την διάσωση τραυματισμένων ορειβατών.
