---
title: "Ηταν μία, γίναν έξι, λες να γίνουν και επτά..."
id: 159
date: 2009-08-05T18:09:16
section: "Η πόλη μου"
category: "Περί μηνύσεων σχόλια"
published: true
---

# Ηταν μία, γίναν έξι, λες να γίνουν και επτά...
Προς τα μέλη, τις φίλες και τους φίλους της Εθελοντικής Ομάδας Δράσης Ν. Πιερίας. Φίλες και φίλοι, Σας πληροφορούμε ότι μετά από πρόταση του μέλους μας κ. Κυτίδη, δημιουργήθηκε ειδικός χώρος στην ιστοσελίδα της ομάδας μας www.otoposmou.gr, όπου στην ενότητα "Νοιάζομαι" θα αναρτώνται από σήμερα, όλα τα σχόλια και οι τοποθετήσεις μελών, φίλων και συμπολιτών μας σχετικά με την μήνυση του Αντιδημάρχου Κατερίνης κ. Ζήνωνα Σατραζέμη. Επίσης σας πληροφορώ πως σήμερα, Τετάρτη 5 Αυγούστου 2009, έχω παραλάβει από την Εισαγγελέα Πλημμελειοδικών Κατερίνης άλλες 5 μήνυσεις, όλες με το ίδιο αντικείμενο, αυτή τη φορά με αποδέκτη μόνο το πρόσωπό μου. Οι μηνυτές είναι ο Δήμαρχος Κατερίνης Χιονίδης Σάββας και οι Αντιδήμαρχοι: Λιακόπουλος Αθανάσιος, Ίτσιος Γεώργιος, Παπατολίκα Βικτώρια και Χατζηκώστας Γεώργιος.
