---
title: "ΤΕΡΜΑ Ο ΕΜΠΑΙΓΜΟΣ ΑΠΟ ΚΥΒΕΡΝΗΣΗ ΚΑΙ “ΑΙΓΑΙΟΝ Α.Ε.”"
id: 290
date: 2010-01-10T17:17:35
section: "Διόδια"
category: "Δεν πληρώνουμε!"
published: true
---

# ΤΕΡΜΑ Ο ΕΜΠΑΙΓΜΟΣ ΑΠΟ ΚΥΒΕΡΝΗΣΗ ΚΑΙ “ΑΙΓΑΙΟΝ Α.Ε.”
O ΑΓΩΝΑΣ ΣΤΑ ΧΕΡΙΑ ΤΩΝ ΠΟΛΙΤΩΝ Ανακοίνωση του ΣΥΡΙΖΑ Πιερίας για την επαναλειτουργία των διοδίων Με έκπληξη πληροφορούμαστε την επαναλειτουργία των διοδίων της Λεπτοκαρυάς και την “πρώτη” αυτών του Αιγινίου. Μόνο πρόκληση μπορεί να θεωρηθεί η κίνηση αυτή όταν ακόμη δεν έχει κάτσει η σκόνη των κατολισθήσεων στα Τέμπη και με βαρύτατη ευθύνη της εταιρείας, διότι, λόγω του εντονότατου ανάγλυφου της περιοχής και του σοβαρού κινδύνου να κοπεί η Ελλάδα στα δύο, όπως και συνέβη, καθώς πρόκειται για τον βασικό εθνικό οδικό άξονα, δεν εφάρμοσε "ειδική μελέτη οδικής ασφάλειας", τη σύνταξη της οποίας προέβλεπε η σύμβαση παραχώρησης (Παρατηρητήριο Οδικής Ασφάλειας του ΤΕΕ). Η κυβέρνηση του ΠΑΣΟΚ εξαπάτησε τον πιερικό λαό και αποδεικνύεται ότι δεν υπάρχει καμμιά διάθεση απο μέρος του για διακοπή της σύμβασης παρά μόνο η ευθυγράμμιση με τα συμφέροντα της κατασκευαστικής. Απάντηση στο θράσος της εταιρείας και τη συναίνεση της κυβέρνησης που σφίγγουν όλο και περισσότερο τη θηλειά γύρω απο το νομό μας είναι ο δίκαιος αγώνας των κατοίκων της Πιερίας. Ο Συνασπισμός Ριζοσπαστικής Αριστεράς βρίσκεται αταλάντευτα στην πρώτη γραμμή του αγώνα ενάντια στις πολιτικές που ξεπουλάνε δημόσια περιουσία, που ξεπουλήσανε τις εθνικές μας οδούς. Καλούμε κάθε εργαζόμενο, αγρότη, μικρομεσαίο, νέο να διεκδικήσει δωρεάν και ασφαλείς μεταφορές και διελεύσεις, υποψιασμένος για τις προθέσεις “κάποιων” καλοθελητών οι οποίοι μέχρι χθές ψηφίζανε και στηρίζανε με αυταπάρνηση αυτά τα οποία αντιπαλεύουμε σήμερα. Όλοι και όλες στις 21.00 στο σταθμό διοδίων του Αιγινίου.
