---
title: "Όσο υπάρχουν άνθρωποι !"
id: 1093
date: 2013-06-20T09:36:04
section: "Αλληλέγγυοι"
category: "Ανακοινώσεις, Δελτία τύπου"
published: true
---

# Όσο υπάρχουν άνθρωποι !
Η Εθελοντική Ομάδα Δράσης Πιερίας ευχαριστεί θερμά όλους τους νέους των ποντιακών σωματείων της Πιερίας που έστειλαν το μήνυμα της κοινωνικής αλληλεγγύης διοργανώνοντας τη Συναυλία Αγάπης για την ενίσχυση του Κοινωνικού Παντοπωλείου. Ευχαριστούμε όλους τους καλλιτέχνες, τους χορευτές και όλους τους συντελεστές της παράστασης που έδωσαν τον καλύτερο εαυτό τους αλλά και τους εκατοντάδες συμπολίτες μας που αντί εισιτηρίου, προσέφεραν τρόφιμα. Η ποντιακή νεολαία της Πιερίας απέδειξε περίτρανα ότι η κοινωνική αλληλεγγύη και ο πολιτισμός συνδέονται άμεσα. Εξάλλου, για εμάς ο πολιτισμός δεν είναι τίποτε άλλο από τη συμπεριφορά μας απέναντι στους άλλους και "Όσο υπάρχουν άνθρωποι" είμαστε αισιόδοξοι για το μέλλον του τόπου μας. Η Ομάδα "Αλληλέγγυοι" της Εθελοντικής Ομάδας Δράσης Πιερίας
