---
title: "Τα μεταλλαγμένα χτυπούν την πόρτα μας!"
id: 1253
date: 2014-06-15T00:30:34
section: "Ειδήσεις"
category: "Τελευταία"
published: true
---

# Τα μεταλλαγμένα χτυπούν την πόρτα μας!
Μέχρι τέλος του έτους 2014 το Ευρωπαϊκό Κοινοβούλιο, μετά από πρόταση της Ελληνικής Προεδρίας, αποφασίζει ή όχι την καλλιέργεια και διακίνηση γενετικά τροποποιημένων προϊόντων. Αν επιτραπεί η καλλιέργεια των μεταλλαγμένων δεν θα υπάρχει επιστροφή! Θα χάσουμε για πάντα το δικαίωμα στην επιλογή της τροφής, θα εκλείψουν οι παραδοσιακές ποικιλίες και θα ανοίξει διάπλατα ο δρόμος για τον απόλυτο διατροφικό έλεγχο από τις εταιρείες μεταλλαγμένων. Θα το ανεχτούμε; Καλούμε όλους τους φορείς του νομού Πιερίας να συστρατευθούν με την προτεινόμενη πρωτοβουλία κατά των μεταλλαγμένων και μέχρι την Τετάρτη 18 Ιουνίου 2014 να δηλώσουν συμμετοχή στέλνοντας email στην διεύθυνση: info@otoposmou.com . Η πρώτη συνάντηση των εκπροσώπων των φορέων που στηρίζουν την παραπάνω πρωτοβουλία θα πραγματοποιηθεί την Τετάρτη 18 Ιουνίου 2014, ώρα 19:00 στον Καπνικό Σταθμό Κατερίνης , στην οδό Φλέμινγκ, δίπλα στο πάρκινγκ των δικαστηρίων. Το κάλεσμα υπογράφουν Οικολογική Ομάδα «Μητέρα Γη», Εθελοντική Ομάδα Δράσης Ν. Πιερίας, «Κοινωνική Κουζίνα Αλληλεγγύης» Κατερίνης
