---
title: "Αναβάλλεται η Λαϊκή Συνέλευση «Κόντρα στο ρεύμα»"
id: 778
date: 2012-04-05T17:26:56
section: "XARATSIA"
category: "Δελτία τύπου"
published: true
---

# Αναβάλλεται η Λαϊκή Συνέλευση «Κόντρα στο ρεύμα»
Έπειτα από συνάντηση της συντονιστικής επιτροπής και των δικηγόρων του «ΚΟΝΤΡΑ ΣΤΟ ΡΕΥΜΑ», το απόγευμα της Τετάρτης 4/4, αποφασίστηκε, όπως η προγραμματισμένη γι’ αυτή την εβδομάδα Λαϊκή Συνέλευση να μετατεθεί για την πρώτη ή δεύτερη εβδομάδα μετά το Πάσχα. Λόγω της ασάφειας που επικρατεί το τελευταίο διάστημα, μετά από ανακοινώσεις από την πλευρά του Υπουργείου Οικονομικών, για πιθανό συμψηφισμό από την ΔΕΗ του ποσού που πληρώνουμε για το ρεύμα με το «χαράτσι», καθώς επίσης και από το νέο πρόβλημα που προέκυψε με την πληρωμή ή όχι του τέλους για τις Υπηρεσίες Κοινής Ωφέλειας, λόγω της κατάργησης του Ν. 2773/99, θεωρήσαμε ότι είναι προτιμότερο να προλάβουν να ενημερωθούν οι νομικοί, όσο καλύτερα γίνεται, για να μπορέσουν να απαντήσουν στα ερωτήματα των πολιτών.
