---
title: "Το Κέντρο Ημερήσιας Φροντίδας Ανοϊκών Ασθενών συγχαίρει την Εθελοντική Ομάδα Δράσης Ν.Πιερίας"
id: 1087
date: 2013-06-11T17:01:02
section: "Ειδήσεις"
category: "Τελευταία"
published: true
---

# Το Κέντρο Ημερήσιας Φροντίδας Ανοϊκών Ασθενών συγχαίρει την Εθελοντική Ομάδα Δράσης Ν.Πιερίας
Το Κέντρο Ημερήσιας Φροντίδας Ανοϊκών Ασθενών συγχαίρει την Εθελοντική Ομάδα Δράσης Ν.Πιερίας, τόσο για την εξαιρετική δράση της στην κοινότητα όσο και για την έμπρακτη υποστήριξή της στην επαναλειτουργία του Κέντρου, το οποίο στεγάζεται στο Παλαιό Γενικό Νοσοκομείο Κατερίνης (7ης Μεραρχίας 26) και λειτουργεί καθημερινά εκτός Σαββάτου και Κυριακής. Το Κέντρο Ημέρας παρέχει δωρεάν νευρολογική εκτίμηση, ψυχολογική και κοινωνική υποστήριξη, νοσηλευτική φροντίδα και φύλαξη, εργοθεραπεία και προγράμματα νοητικής ενδυνάμωσης σε άτομα που παρουσιάζουν άνοια ή διαταραχές μνήμης. Τηλ. Επικοινωνίας: 23510 46910
