---
title: "Και ο «Άγιος» φοβέρα θέλει;"
id: 394
date: 2010-04-26T23:48:41
section: "Η πόλη μου"
category: "Νοιάζομαι για την πόλη μου"
published: true
---

# Και ο «Άγιος» φοβέρα θέλει;
Η τεχνική αστοχία επιδιορθώθηκε! Αναφορά στον Εισαγγελέα Πλημμελειοδικών κατέθεσε την 14η Απριλίου 2010 η Εθελοντική Ομάδα Δράσης Ν. Πιερίας για την επικίνδυνη διάβρωση του οδοστρώματος στην οδό Φλέμινγκ, μπροστά από το 11ο Δημοτικό Σχολείο Κατερίνης. Πρόκειται για έναν δρόμο ηλικίας μόλις 5 μηνών , ο οποίος τον τελευταίο μήνα, ειδικά σε ένα σημείο, παρουσίαζε σημεία πλήρους αποσύνθεσης. Κατά τη διάρκεια της «δίκης της πετούνιας» ο δήμαρχος Κατερίνης κ. Σάββας Χιονίδης δεν παρέλειψε να αναφερθεί στο γεγονός της αναφοράς, λέγοντας πως πρόκειται για απλή «λακκούβα» η οποία προκλήθηκε από μια συνήθη τεχνική αστοχία. Πρόσθεσε δε, πως ο υπεύθυνος εργολάβος θα επισκευάσει, ως οφείλει, το σημείο του δρόμου, αφού το έργο δεν το έχει παραλάβει οριστικά ο Δήμος Κατερίνης. Την Τρίτη το πρωί, 20 Απριλίου 2010, δηλαδή μόλις 5 ημέρες μετά την αναφορά στον Εισαγγελέα Πλημμελειοδικών, η βλάβη αποκαταστάθηκε! Όχι όμως από τον υπεύθυνο εργολάβο αλλά από συνεργείο της ΔΕΥΑΚ. Όσο για την επιδιόρθωση της απλής «λακκούβας» χρειάστηκε να ξηλωθούν περίπου 30 τ.μ. ασφάλτου. Ηλίας Τσολακίδης Από την ενότητα "Νοιάζομαι" της Εθελοντικής ομάδας Δράσης Ν. Πιερίας
