---
title: "Βραδιά παραδοσιακής μουσικής στον Καπνικό Σταθμό"
id: 1389
date: 2015-06-14T10:43:57
section: "Ειδήσεις"
category: "Τελευταία"
published: true
---

# Βραδιά παραδοσιακής μουσικής στον Καπνικό Σταθμό
Η Εθελοντική Ομάδα Δράσης Ν. Πιερίας θέλοντας να τιμήσει την κοινωνική προσφορά των χορευτικών παραδοσιακών συλλόγων του τόπου μας για τη συνέχιση και διασφάλιση της πολιτιστικής μας κληρονομιάς, καθώς και τη συγκέντρωση και ψυχαγωγία ανθρώπων μέσα από τις δράσεις τους, στις δύσκολες μέρες που βιώνουμε, οργανώνει στις 15 Ιουνίου 2015, ώρα 20:30, μια ξεχωριστή βραδιά παραδοσιακής μουσικής με σκοπούς και τραγούδια από διάφορα μέρη της ελληνικής παράδοσης. Πολιτιστικοί και Χορευτικοί Σύλλογοι του τόπου μας, θα φροντίσουν να μας διασκεδάσουν και ταυτόχρονα να μας εμφυσήσουν την αγάπη και το σεβασμό για τα ήθη, τα έθιμα και τις παραδόσεις μας. Κυρίως όμως, μέσα και από αυτή τη δράση θα συγκεντρωθούν τρόφιμα και φάρμακα, αντί εισιτηρίου, για το Κοινωνικό Παντοπωλείο και το Κοινωνικό Φαρμακείο της Εθελοντικής Ομάδας Δράσης Ν. Πιερίας και των Γιατρών του Κόσμου. Οι σύλλογοι που θα τιμήσουν με την παρουσία τους την ξεχωριστή αυτή εκδήλωση είναι οι: Ένωση Ποντίων Πιερίας Εστία Πιερίδων Μουσών Λύκειο Ελληνίδων Κατερίνης Μορφωτική Ένωση Καταφυγιωτών Πιερίας (ΜΕΚ) Μορφωτικός Πολιτιστικός Σύλλογος Κατερίνης «Νοσταλγοί της Παράδοσης» Μορφωτικός Σύλλογος Σ. Σταθμού Πολιτιστικός Σύλλογος Κονταριώτισσας «Πίερες» Πολιτιστικός Σύλλογος Πλατανακίων Ν. Πιερίας « Ο Πόντος» Σύλλογος Κοκκινοπλιτών Πιερίας « Ο Όλυμπος» Σύλλογος Κρητών Νομού Πιερίας « Οι Σταυραετοί» Σύλλογος Μικρασιατών Πιερίας Χορευτικός Όμιλος Κατερίνης Την εκδήλωση θα πλαισιώσουν εθελοντικά με ήχους και μουσικές της Ελληνικής μας παράδοσης από τις περιοχές, Μακεδονία, Πελοπόννησο, Μικρά Ασία, Ήπειρο, Στερεά Ελλάδα και Θεσσαλία, οι μουσικοί του τόπου μας: Παναγιώτης Τουρνάς (Τραγούδι) Δημήτρης Χρυσόπουλος (Κλαρίνο) Νίκος Σιδηρόπουλος (Λαούτο) Γιάννης Γκραίκος (Κρουστά) Για τους ήχους της Κρήτης μερίμνησε εθελοντικά ο Σύλλογος Κρητών Νομού Πιερίας «Οι Σταυραετοί» ενώ για τους Ποντιακούς ήχους ο Μορφωτικός Σύλλογος Σ. Σταθμού με την συμμετοχή των μαθητών του τμήματος εκμάθησης Ποντιακής μουσικής. Επίσης, την εκδήλωση μας, την Εθελοντική Ομάδα Δράσης Ν. Πιερίας και τους Γιατρούς του Κόσμου τιμά με την παρουσία της μουσική παρέα, μέλη της οποίας έρχονται από τον Άγιο Αθανάσιο Θεσσαλονίκης και την Θεσσαλονίκη, για να μας συντροφεύσει με την μουσική της Θράκης, συμβάλλοντας και στηρίζοντας την όλη προσπάθεια και αποτελείται από τους: Βασίλης Καρακούσης Βασίλης Κατσαμάγκας Βάσω Τσελέπη Δημήτρης Δραγανίδης Κυριάκος Ιωαννίδης Μπάμπης Τσιλικίδης Παναγιώτης Κοντσές Σάκης Μιχαδάσης Τάκης Παρασκευάς Χρήστος Παπαϊωάννου Κατά τη διάρκεια της εκδήλωσης το χώρο του Καπνικού Σταθμού και τις αποθήκες του θα κοσμούν με τα έργα και τις συλλογές τους: Ο Σύλλογος Μικρασιατών Πιερίας – Έκθεση φωτογραφίας Ο Μορφωτικός Σύλλογος Σ. Σταθμού – Έκθεση ζωγραφικής Η Ένωση Ποντίων Πιερίας – Έκθεση ζωγραφικής, ξυλογλυπτικής, ψηφιδωτού και αργαλειού. Τέλος, ευχαριστούμε την κυρία Νίτσα Ξανθοπούλου για την Έκθεση Κούκλας με παραδοσιακές φορεσιές.
