---
title: "Εύχομαι, κάποιοι από εσάς να μην ξημερώσουν!"
id: 349
date: 2010-02-27T20:58:46
section: "Ειδήσεις"
category: "Τελευταία"
published: true
---

# Εύχομαι, κάποιοι από εσάς να μην ξημερώσουν!
Χρηματιστήριο, Ομόλογα, Μίζες, Υποκλοπές, Παραδικαστικό, Βατοπαίδι, Siemens... Εύχομαι, κάποιοι από εσάς να μην ξημερώσουν! Αυτή την ταπείνωση, αυτό τον εξευτελισμό δεν τον αντέχω άλλο! Μου ξεσκίζει την καρδιά με καταρρακώνει! Δεν ξέρω αν αγαπάω λιγότερο ή περισσότερο την Ελλάδα από τα κομματόσκυλα και όλους εσάς που οδηγήσατε ένα έθνος ολόκληρο σε αυτή τη θέση και μας αναγκάζετε σήμερα να νοιώθουμε ατέλειωτη ντροπή και ταπείνωση. Όμως, ήταν λάθος μου να σας εμπιστευθώ! Ήταν λάθος μου που ανέχτηκα το ψέμα σας και την υποκρισία σας! Ήταν λάθος μου που σύρθηκα στα βουλευτικά σας γραφεία! Ήταν λάθος μου που σας έδωσα φακελάκι… Τα παίρνω όλα πίσω και αναλαμβάνω το μερίδιο της ευθύνης που μου αναλογεί. Όμως, από δω κι εμπρός θα είμαι αμείλικτος μαζί σας, γιατί αυτή τη χώρα, αυτόν τον τόπο, τον αγαπώ και θα παλέψω με όλες μου τις δυνάμεις για να ορθοποδήσει και πάλι! Κάπου εδώ, στο τέλος, βάζω νοητά τον Σάτυρο που αφιερώσαμε πρόσφατα στον αρχισυντάκτη του περιοδικού Focus. Η ίδια αφιέρωση ισχύει και για σας. ...και μη σας ξαναδώ μπροστά μου! Εθελοντική Ομάδα Δράσης Ν. Πιερίας / http://www.otoposmou.gr
