---
title: "Καλούμε την τοπική κοινωνία να δείξει την ίδια ευαισθησία"
id: 1865
date: 2019-06-22T16:42:23
section: "Μια μέρα για το δάσος"
category: "100 Tage"
published: true
---

# Καλούμε την τοπική κοινωνία να δείξει την ίδια ευαισθησία
Μέσα σε μόλις 24 ώρες μετά την φονική πυρκαγιά στο Μάτι όπου γράφτηκε μια από τις χειρότερες στιγμές της ελληνικής ιστορίας, με 102 νεκρούς, καλύφθηκαν όλες οι βάρδιες του “Χαρίζω μια μέρα από το Καλοκαίρι μου στο Δάσος 2018”! Δηλαδή, το τραγικό συμβάν -από μόνο του- ενεργοποίησε ανθρώπινους πόρους και κινητοποίησε τους πολίτες της Πιερίας οι οποίοι ενστικτωδώς προσέφεραν λίγο από τον ελεύθερο χρόνο τους για να αποφευχθεί παρόμοιο συμβάν στον τόπο μας. Σήμερα, ένα χρόνο μετά, πριν την επέτειο της εθνικής τραγωδίας, καλούμε την τοπική κοινωνία να δείξει την ίδια ευαισθησία έτσι ώστε να καλυφθούν και τα υπόλοιπα 44 κενά στο παρατηρητήριο της Πλάκας Λιτοχώρου! Για συμμετοχή κάντε κλιν στην εικόνα. Ας δράσουμε τώρα, χωρίς να περιμένουμε το επόμενο Μάτι, την Μάνδρα ή την Ηλεία, διότι το αποτελεσματικότερο και το λιγότερο δαπανηρό είναι η πρόληψη.
