---
title: "Αυτοί τη δουλειά τους κι εμείς τον αγώνα μας."
id: 637
date: 2011-09-02T15:14:58
section: "Ειδήσεις"
category: "Τελευταία"
published: true
---

# Αυτοί τη δουλειά τους κι εμείς τον αγώνα μας.
Σάββατο 3 Σεπτέμβρη, στις 19:00, όλοι στην κεντρική Πλατεία Κατερίνης Φίλες και φίλοι, αγαπητοί συμπολίτες, Δεν έχουμε καμιά αυταπάτη: το σημερινό έλλειμμα δημοκρατίας δεν μπορεί να καλυφθεί χωρίς την ανατροπή της κυβέρνησης, της τρόικα και του συνόλου του πολιτικού και οικονομικού συστήματος. Δεν θα αποκτήσουμε άμεση δημοκρατία και λαϊκή κυριαρχία αν δεν απαλλαγούμε από το χρέος, τους υπηρέτες του χρηματοπιστωτικού συστήματος και των αγορών καθώς και όσους μας εκμεταλλεύονται. Για να πάρουμε τη ζωή μας στα χέρια μας, χρειαζόμαστε όλοι και όλες και ο δρόμος είναι ακόμα μακρύς, αλλά αξίζει να τον πορευτούμε μαζί, πέρα απ’ τους αδιέξοδους μονόδρομους που μας παρουσιάζουν οι κυβερνώντες, οι κατ’ επάγγελμα διαμεσολαβητές και τα παπαγαλάκια τους. Αυτοί τη δουλειά τους κι εμείς τον αγώνα μας. Ή εμείς ή αυτοί. Ισότητα – Δικαιοσύνη – Αξιοπρέπεια! Άμεση Δημοκρατία
