---
title: "Ολες οι προσφορές δεκτές... (Ιωάννα Γιδαράκου)"
id: 181
date: 2009-08-12T21:52:59
section: "Η πόλη μου"
category: "Περί μηνύσεων σχόλια"
published: true
---

# Ολες οι προσφορές δεκτές... (Ιωάννα Γιδαράκου)
Καλησπέρα και από μένα, καθώς λείπαμε οικογενειακώς διάβασα τα μηνύματά μου σήμερα και αιφνιδιάστηκα όπως όλοι μας με τις μηνύσεις. Συμφωνούν βλέπω σύσσωμοι και χαρίζουν την αμέριστη συμπαράστασή τους στο ...θιγόμενο αντιδήμαρχο με τις πολλαπλές μηνύσεις τους. Αντί να "κουκουλώνουν" την ασχετοσύνη και την αδιαφορία τους με μηνύσεις, καλά θα κάνουν οι ιθύνοντες, να αρχίσουν, να σκέφτονται σαν τα δημόσια έργα να αφορούν το δικό τους οίκο. Θα αποφεύγονταν πολλά ατοπήματα. Οι φανφάρες έχουν κουράσει όλον τον κόσμο πια. Σκεφτόμουν, πως αν όλα τα μέλη της ομάδας συνεισφέραμε από 1 ευρώ (όλες οι προσφορές δεκτές...), θα αποζημιώναμε και τους "θιγόμενους" και θα περίσσευαν και υπεραρκετά για ..νέες πετούνιες. Ή μήπως να ρωτήσουμε κανέναν γεωπόνο πρώτα για την επιλογή του φυτού; Καλή συνέχεια στο έργο όλων σας/μας. Με εκτίμηση Ιωάννα Γιδαράκου
