---
title: "Πατάτες Νευροκοπίου προς 0,25 € το κιλό, την Κυριακή 1 Απριλίου"
id: 1763
date: 2018-02-16T15:16:19
section: "Χωρίς μεσάζοντες"
category: "Πατάτες"
published: true
---

# Πατάτες Νευροκοπίου προς 0,25 € το κιλό, την Κυριακή 1 Απριλίου
“Αγορά Χωρίς Μεσάζοντες” με πατάτες Νευροκοπίου στο κόστος παραγωγής (0,25 € το κιλό), την Κυριακή 1 Απριλίου 2018 στην Κατερίνη. Κατά τη διάρκεια της τελευταίας διανομής, πριν ένα μήνα περίπου, ο παραγωγός από τον οποίο προμηθευτήκαμε 25 τόνους πατάτες, δώρισε 100 συσκευασίες στο Κοινωνικό Παντοπωλείο της Εθελοντικής Ομάδας Δράσης Ν. Πιερίας οι οποίες διατέθηκαν στις ωφελούμενες οικογένειες των κοινωνικών δομών του Καπνικού Σταθμού Κατερίνης. Ως ένδειξη ευγνωμοσύνης για την γενναιόδωρη χειρονομία του παραγωγού, η ομάδα μας επαναλαμβάνει τη δράση αυτή και καλεί όλους τους πολίτες να την στηρίξουν. Η διανομή θα πραγματοποιηθεί την Κυριακή 1 Απριλίου 2018 στο πάρκινγκ των δικαστηρίων. Δείγμα του προϊόντος έχει σταλεί σε βιοχημικό εργαστήριο της Θεσσαλονίκης και τα αποτελέσματα ήταν αρνητικά. Η ποιότητα του προϊόντος είναι άριστη και αυτό μπορούν να το επιβεβαιώσουν 730 οικογένειες οι οποίες στην προηγούμενη φορά προμηθεύτηκαν πατάτες από τον ίδιο παραγωγό.
