---
title: "Σχολικά είδη για παιδιά μονογονεϊκών οικογενειών του «Βενιαμίν»"
id: 1425
date: 2015-09-20T00:14:30
section: "Σχολικά είδη"
category: "Artikel der Schulsachen"
published: true
---

# Σχολικά είδη για παιδιά μονογονεϊκών οικογενειών του «Βενιαμίν»
Την Παρασκευή 18 Σεπτεμβρίου 2015, στον Καπνικό Σταθμό Κατερίνης, παραδόθηκαν από την Εθελοντική Ομάδα Δράσης Ν. Πιερίας σχολικά είδη σε εκπροσώπους του Συλλόγου Προστασίας Παιδιών «Βενιαμίν». Οι 38 τσάντες με την πλήρη γραφική ύλη για την τρέχουσα σχολική χρονιά, θα καλύψουν τις ανάγκες αντίστοιχων μαθητριών και μαθητών δημοτικού σχολείου του «Βενιαμίν» που ζουν σε μονογονεϊκές οικογένειες. Τις τελευταίες 4 ημέρες έχουν παραδοθεί συνολικά 200 συσκευασίες σχολικών ειδών σε παιδιά που φοιτούν σε 16 Δημοτικά σχολεία του Δήμου Κατερίνης. Εντός της τρέχουσας εβδομάδας, η ΕΟΔνΠ προγραμματίζει τη διάθεση νέας ποσότητας σχολικών ειδών σε σχολεία της περιφέρειας του Δήμου Κατερίνης.
