---
title: "Αφήστε το στο ταμείο!"
id: 410
date: 2010-05-17T21:07:28
section: "Γάλα"
category: "Γάλα"
published: true
---

# Αφήστε το στο ταμείο!
ΠΑΝΕΛΛΑΔΙΚΗ ΔΙΑΜΑΡΤΥΡΙΑ ΓΙΑ ΤΗΝ ΑΚΡΙΒΕΙΑ Πολίτες από την Κατερίνη κάνουν την αρχή «χτυπώντας» τα Super Market με μια απλή ιδέα Αγαπητοί συμπολίτες, Φανταστείτε πως μπαίνετε σε ένα κατάστημα ενδυμάτων και μετά από 2 ώρες πρόβας, αποφασίζετε να μην αγοράσετε κανένα από τα 8 πουκάμισα που δοκιμάσατε. Με αυτή τη λογική λοιπόν, μπείτε σε ένα Super Market και… γεμίστε τα καροτσάκια σας με ότι τραβάει η ψυχή σας! Βάλτε μέσα όλα τα προϊόντα εκείνα τα οποία θα αγοράζατε ...αν είχατε μισθό golden boy, και, όταν φτάσετε στο ταμείο ζητήστε ευγενικά συγγνώμη που δεν μπορείτε να τα πληρώσετε! Μείωση των τιμών στα Super Market! Τώρα! Κοινή δράση από όλους τους πολίτες, σε ολόκληρη την Ελλάδα. Ξεκινάμε από την Κατερίνη Την Τετάρτη 19 Μαΐου 2010, στις 18:30 το απόγευμα, 40 μέλη την ομάδας μας θα επισκεφτούν ένα Super Market της Κατερίνης, θα γεμίσουν τα καροτσάκια τους με προϊόντα, και θα τα αφήσουν στο ταμείο ως ένδειξη διαμαρτυρίας για τις υψηλές τιμές. Αγαπητοί συμπολίτες! Κάντε το ίδιο στην πόλη σας. Κάθε φορά που πάτε για ψώνια! Αν αφήνουμε κάθε μέρα 30-40 γεμάτα καροτσάκια στο ταμείο, τα Super Market θα κλείσουν ή θα κατεβάσουν τις τιμές. Είναι στο χέρι μας να συμβεί το τελευταίο. Έτσι όπως έγινε και με το γάλα! Εθελοντική Ομάδα Δράσης Ν. Πιερίας Ομάδα στο Facebook
