---
title: "Η ΕΟΔνΠ δεν διαχειρίζεται χρήματα, δεν δέχεται χρηματικές δωρεές"
id: 1192
date: 2014-02-02T00:46:20
section: "Ειδήσεις"
category: "Τελευταία"
published: true
---

# Η ΕΟΔνΠ δεν διαχειρίζεται χρήματα, δεν δέχεται χρηματικές δωρεές
Αγαπητοί συμπολίτες Πληροφορούμαστε πως τον τελευταίο καιρό πληθαίνουν οι επισκέψεις «κατ οίκον» από δήθεν εκπροσώπους της ομάδας μας, οι οποίοι ζητούν από τους συμπολίτες μας να προσφέρουν χρήματα, φάρμακα και τρόφιμα για το Κοινωνικό Ιατρείο και το Παντοπωλείο της Εθελοντικής Ομάδας Δράσης Ν. Πιερίας. Σας πληροφορούμε πως η ΕΟΔνΠ δεν διαχειρίζεται χρήματα, δεν δέχεται χρηματικές δωρεές και ποτέ δεν συγκεντρώνει τρόφιμα, φάρμακα ή ρούχα χτυπώντας την πόρτα του διπλανού. Σας παρακαλούμε, αν πέσει κάτι ανάλογο στην αντίληψή σας και χτυπήσουν την πόρτα σας, προσποιούμενοι πως εκπροσωπούν την ΕΟΔνΠ , να ξέρετε πως προσπαθούν να σας εξαπατήσουν. Σε μια τέτοια περίπτωση σας παρακαλούμε να μας ενημερώσετε αμέσως. Τηλέφωνο επικοινωνίας με την ΕΟΔνΠ: 6981 66 51 58
