---
title: "Ετοιμάζονται να ανοίξουν και πάλι το σταθμό διοδίων του Αιγινίου!"
id: 506
date: 2010-11-29T09:36:51
section: "Διόδια"
category: "Δεν πληρώνουμε!"
published: true
---

# Ετοιμάζονται να ανοίξουν και πάλι το σταθμό διοδίων του Αιγινίου!
Γίνονται διαπραγματεύσεις με την κοινοπραξία προκειμένου να λειτουργήσει και πάλι ο σταθμός διοδίων του Αιγινίου Φίλες και φίλοι της Εθελοντικής Ομάδας Δράσης Ν. Πιερίας, Δυστυχώς, δικαιώνονται για τις ανησυχίες τους σχετικά με τον σταθμό διοδίων του Αιγινίου, όσοι υποστήριζαν, πως η απόφαση μη λειτουργίας του σταθμού ήταν μόνο μια προσωρινή λύση, μια κίνηση εντυπωσιασμού, αφού στο πίσω μέρος του μυαλού τους είχαν πάντα την λειτουργία του στο άμεσο μέλλον. «Δεν καλύπτονται οι απώλειες εσόδων του Αιγινίου από την παραχώρηση τμήματος των εσόδων των Μαλγάρων και οι εργολάβοι ζητούν μετ’ επιτάσεως λύση. Κυβερνητικά στελέχη επιβεβαιώνουν ότι είναι σε διαπραγμάτευση με την κοινοπραξία προκειμένου να λειτουργήσει το Αιγίνιο, αποδίδοντας την τροπή της υπόθεσης στις πιέσεις των τραπεζών» , γράφει η Μαριάννα Τζάννε στο σημερινό της άρθρο, 29.11.2010, στο «Πρώτο Θέμα» με τίτλο «Στήνουν δημοψήφισμα για τα διόδια οι τοπικές κοινωνίες». Ας ετοιμαζόμαστε λοιπόν για νέους αγώνες!
