---
title: "«Ο κύκλος με την κιμωλία» στον Καπνικό Σταθμό Κατερίνης"
id: 1699
date: 2017-09-18T15:38:19
section: "Ειδήσεις"
category: "Τελευταία"
published: true
---

# «Ο κύκλος με την κιμωλία» στον Καπνικό Σταθμό Κατερίνης
Το γοητευτικό, λαϊκό παραμύθι του Μπέρτολτ Μπρεχτ «Ο κύκλος με την κιμωλία» σε σκηνοθεσία Χάρη Αμανατίδη, ανεβάζει την Τετάρτη 20 Σεπτεμβρίου 2017, στη σκηνή του Καπνικού Σταθμού το θέατρο «Πήγασος». Η θεατρική παράσταση, για μικρούς και μεγάλους, πραγματοποιείται στο πλαίσιο των εορταστικών εκδηλώσεων του «Πολιτιστικού Σεπτέμβρη 2017» με αφορμή τη συμπλήρωση των 10 χρόνων της Εθελοντικής Ομάδας Δράσης Ν. Πιερίας από την ίδρυσή της. Η είσοδος θα είναι δωρεάν. Οι επισκέπτες μπορούν, προαιρετικά, να προσφέρουν τρόφιμα για το Κοινωνικό Παντοπωλείο της Εθελοντικής Ομάδας Δράσης Ν. Πιερίας και των «Γιατρών του Κόσμου». Σε όλους τους επισκέπτες θα προσφέρεται φρέσκο σταφιδόψωμο ψημένο στον παραδοσιακό ξυλόφουρνο του Καπνικού Σταθμού, όπως επίσης παξιμάδι με πάστα ελιάς και λευκό κρασί. Σκηνοθεσία: Χάρης Αμανατίδης. Σκηνικά & κοστούμια : Βέτα Χαϊλατζίδου. Προσαρμογή για παιδιά: Γιάννης Καλατζόπουλος. Πρωτότυπη Μουσική: Νατάσα Ιωαννίδου. Παίζουν οι ηθοποιοί: Άννα Γκούντα, Δανάη Αμανατίδου, Νατάσα Ιωαννίδου, Κατερίνα Παρλίτση, Όλγα Παπανάκου.
