---
title: "Για να έχουν οι γενιές των παιδιών μας Μόρφωση, Εργασία και Ελευθερία."
id: 1123
date: 2013-09-17T15:37:22
section: "Ειδήσεις"
category: "Τελευταία"
published: true
---

# Για να έχουν οι γενιές των παιδιών μας Μόρφωση, Εργασία και Ελευθερία.
Η Εθελοντική Ομάδα Δράσης Ν. Πιερίας συμπαραστέκεται στον αγώνα της σχολικής κοινότητας. Πιστεύει, ότι είναι αγώνας δίκαιος και επιβεβλημένος, ενάντια στη διάλυση του δημόσιου σχολείου, αγώνας ενάντια στην εφαρμογή της εξαθλίωσης των πολιτών. Οργανώσαμε δράσεις, συμμετείχαμε ενεργά και καλούσαμε σε συστράτευση όλους τους πολίτες, σε έναν αγώνα με κεντρικό σύνθημα «Κανείς πλέον μόνος του». ΣΑΣ ΚΑΛΟΥΜΕ ΚΑΙ ΤΩΡΑ να στραφούμε «Κόντρα στο ρεύμα». Να στηρίξουμε με κάθε τρόπο τον αγώνα των εκπαιδευτικών. Να υπερασπιστούμε τη δημόσια εκπαίδευση και το δικαίωμα στην εργασία. Για να έχουν οι γενιές των παιδιών μας Μόρφωση, Εργασία και Ελευθερία. Για να μην ζήσουμε σαν δούλοι! Αύριο, Τετάρτη 18 Σεπτεμβρίου 2013, όλοι στο συλλαλητήριο, στις 10:30 στο Εργατικό Κέντρο Κατερίνης.
