---
title: "Οι Έλληνες πληρώνουν τα μέτρα λιτότητας με την υγεία τους."
id: 1348
date: 2015-02-27T12:50:52
section: "Κοινωνικό Ιατρείο Κατερίνης"
category: "Ανακοινώσεις & Δελτία τύπου"
published: false
---

# Οι Έλληνες πληρώνουν τα μέτρα λιτότητας με την υγεία τους.
Έμμεση απάντηση στην άθλια καμπάνια της Bild δίνει ρεπορτάζ του γερμανικού τηλεοπτικού σταθμού RTL στο κεντρικό δελτίο ειδήσεων της 26ης Φεβρουαρίου στις 20:00 στο RTL Nachtjournal . Η δημοσιογράφος Nandja Kierwald περιγράφει την τραγική κατάσταση στην οποία έχει περιέλθει το εθνικό σύστημα υγείας της χώρας μας, εξ αιτίας των μέτρων λιτότητας, και δείχνει σοκαριστικές εικόνες από το Κρατικό Νοσοκομείο Κατερίνης το οποίο διαθέτει μια ολοκαίνουργια πτέρυγα εντατικής θεραπείας η οποία παραμένει κλειστή λόγω έλλειψης προσωπικού. Ο διευθυντής του νοσοκομείου κ. Αστέριος Φαρμάκης δηλώνει στη δημοσιογράφο: «Εξ αιτίας της μη λειτουργίας της μονάδας εντατικής θεραπείας έχουν αποβιώσει πολλοί ασθενείς καθ’ οδόν προς τα γειτονικά νοσοκομεία, τα οποία βρίσκονται 60 χιλιόμετρα μακριά από την Κατερίνη». Στο σύντομο ρεπορτάζ γίνεται αναφορά στις κοινωνικές δομές της Εθελοντικής Ομάδας Δράσης Ν. Πιερίας και των Γιατρών του Κόσμου που καλύπτουν βασικές ανάγκες ανασφάλιστων πολιτών και τροφοδοτούν μάλιστα με ιατροφαρμακευτικό υλικό μονάδες υγείας του νομού Πιερίας. Το πλήρες ρεπορτάζ που προβλήθηκε σήμερα Παρασκευή 27.02.2015 στις 15:10 ώρα Γερμανίας στον τηλεοπτικό Σταθμό nt-v στην εκπομπή Auslandsreport, Για να δείτε το απόσπασμα των χθεσινών ειδήσεων του RTL κάντε κλικ εδώ .
