---
title: "Ξεκινά το «Χαρίζω μια μέρα από το καλοκαίρι μου στο δάσος 2014»."
id: 1249
date: 2014-05-30T10:13:45
section: "Μια μέρα για το δάσος"
category: "100 Tage"
published: true
---

# Ξεκινά το «Χαρίζω μια μέρα από το καλοκαίρι μου στο δάσος 2014».
Η πρώτη μας συνάντηση, τη Δευτέρα 2 Ιουνίου 2014, στις 20:30 στον Καπνικό Σταθμό Κατερίνης. Αγαπητοί συμπολίτες, φίλες και φίλοι της Εθελοντικής Ομάδας Δράσης Ν. Πιερίας Φέτος, για 7η συνεχόμενη χρονιά, η ομάδα μας οργανώνει την αγαπημένη δράση όλων των Πιεριέων «Χαρίζω μια μέρα από το καλοκαίρι μου στο δάσος 2014». Πέρυσι, οι εθελόντριες και οι εθελοντές που συμμετείχαν στη δράση, οι 320 οικογένειες από την ευρύτερη περιοχή της Πιερίας αλλά και από άλλες πόλεις της Ελλάδας, όπως η Λάρισα, η Θεσσαλονίκη, ο Βόλος κλπ. δήλωσαν στην Πυροσβεστική Υπηρεσία περισσότερα από 30 περιστατικά φωτιάς, τα οποία αντιμετωπίστηκαν όλα έγκαιρα. Τη Δευτέρα 2 Ιουνίου 2014, στις 20:30, θα πραγματοποιηθεί η πρώτη συνάντηση όλων των ενδιαφερομένων στον Καπνικό Σταθμό Κατερίνης, όπου άνδρες της Πυροσβεστικής Υπηρεσίας, οι συντονίστριες και οι συντονιστές του προγράμματος, θα δώσουν τις τελευταίες οδηγίες πριν την έναρξη της φετινής περιόδου. Παρακαλούνται, όλες/όλοι όσοι ενδιαφέρονται να συμμετάσχουν ως συντονίστριες/συντονιστές στο φετινό «Χαρίζω μια μέρα από το καλοκαίρι μου στο δάσος 2014» να παραβρεθούν στη συγκέντρωση της Δευτέρας. Ας προσπαθήσουμε να κρατήσουμε τον εφιάλτη της φωτιάς μακριά από τον τόπο μας!
